میسی و ڕۆناڵدۆ دەبنە هاندەری پارێزەری ژینگە – تۆڕی میدیایی خەڵک\nمیسی و ڕۆناڵدۆ دەبنە هاندەری پارێزەری ژینگە\nسەركردەیەكی پارتی: مەرج نییە كۆمەڵی ئیسلامی بەشداری حكومەت بكات\n2018/05/26 - 10:33 AM\nبە پێی هەواڵێكی ماڵپەڕی دەیلی مەیل، ڕێخراوێكی خێرخوازی ژینگەیی لە لەندەن بە ناوی(هوببووب Hubbub) بۆ ڕزگاربوون لە فلتەری جگەرە، ناوی دوو ئەستێرەی تۆپی پێیان كردۆتە هۆكار بۆ نەهێشتنی دیاردەی فڕێدانی فلتەر لە سەر شەقامەكان.\nئەو ڕێكخراوە خێرخوازییە ژینگەییە، هەڵساون بە دانانی سندۆقێكی كۆكردنەوەی پاشەڕۆ، كە كراوەتە دووبەش و ناوی (كریستیانۆ ڕۆناڵدۆ) و (لیۆنێل میسی)ی لەسەر نوسراوە، پرسیاری ئەوە كراوە، كام لەم دوو یاریزانە باشترینی جیهانن.\nلە ڕێی ئەم بیرۆكەیەوە، هاوڵاتیانی جگەرە كێش بە فلتەری جگەرەكانیان، هەم دەنگ بە دیاریكردنی باشترین یاریزانی جیهان دەدەن، هەم خاك و شەقام و شوێنە گشتیەكانیان لە پیس بوون دەپارێزن.\nتۆی خوێنەری ئەم هەواڵەش، هاوكاربە لە خاوێن ڕاگرتنی ژینگەكەت، ئەگەر جگەر كێشیشیت، ئەوا فلتەری جگەرەكەت بخەرە ناو ئەو سەللەی خۆڵانەی كە دانراون.\nSoccer - Cristiano Ronaldo and Lionel Messi. File photo dated 18-11-2014 of Portugal's Cristiano Ronaldo and Argentina's Lionel Messi shake hands during the International Friendly match at Old Trafford, Manchester. Issue date: Tuesday August 11, 2015. As world number one Rory McIlroy prepares to return to action to face his nearest challenger Jordon Spieth, winner of two of this year's majors, at this week's US PGA Championship, Press Association Sport looks at some of sport's greatest rivalries. See PA story SPORT Rivalries. Photo credit should read Martin Rickett/PA Wire. URN:23788645\nژینگەسەرەتافلتەری جگەرەكۆكردنەوەی پاشەڕۆ\nدوور و درێژترین مانگ گیران ڕوودەدات\nپیسبوونی خاک چۆن ڕوو دەدات؟\nلە%60ی گیانداران، لە ناوچوون\nپۆلیسی دارستان (6) ڕاوچی دەستگیركرد\nدیاردەی گەردوونی خۆرگیران ڕوودەدات\nژینگەپارێزێك گیانی لەدەستدا و سیانی تریش بریندار بوون\nدرێژترین مانگ گیران ڕوودەدات\nچەند فەرمانگەیەك دەدرێن بە دادگا\nناوی ئەو فەرمانگانەی بەكردنەوەی بەنزینخانەكەی سەرچنار ڕازی بوون ئاشكراكرا\n2018/12/19 - 11:55 AM\nبەپێی دواین ئامار ئاستی ئاوی ژێرزەوی لە سنورە جیاوازەكانی پارێزگای سلێمانیدا بەرێژەی بەرچاو زیادی كردووە، بەهۆی چەند شەپۆلێكی بارانەوە كە لە ماوەی رابردوودا روویانكردە هەرێم.\nعەباس عەلی، بەڕێوەبەری فەرمانگەی ئاوی ژێرزەوی سلێمانی بە (خەڵك)ی راگەیاند، سنوری پارێزگای سلێمانی نزیكەی 12 حەوزی ئاوی ژێرزەوی هەیە و دابەش دەكرێت بەسەر ناوچە جیاوازەكاندا و هەموویان زیادیان كردووەتەوە بە بڕی جیاواز.\nوتیشی”پشكنینی مانگانە و وەرزانەمان هەیە، بەپێی دواین پشكنین لە هەندێك شوێن نزیكەی 3 مەتر و لە چەند شوێنێكیش دوو مەتر زیادی كردووە”.\nبەپێی قسەكانی ناوبراو باران بارینی ئەمساڵ دڵخۆشكەر بووە و تاڕادەیەكی باش توانیویەتی سودی بۆ ئاوی ژێرزەوی هەبێت.\nهەرێمی كوردستان خاوەنی نزیكەی 10 ملیار مەتری سێجا ئاوی ژێرزەوییە كە دابەشكراوە بۆ سەر چەند ناوچەیەك و لە ماوەی رابردوودا بەهۆی دەیان هەزار بیری نایاساییەوە رێژەی ئاوەكەی بەشێوەیەكی مەترسیدار كەمیكرد.\n2018/12/19 - 10:49 AM\nبەڕێوەبەرایەتی گشتی كەشناسی و بومەلەرزەزانی هەرێمی كوردستان بڕی باران بارینی 24 كاتژمێری رابردووی بڵاوكردەوە.\nبەپێی راگەیەندراوەكە لە زۆربەی ناوچەكانی هەرێمی كوردستان بەبڕی جیاواز باران باریوە.\n2018/12/18 - 8:51 PM\nبەپێی پێشبینییە كەشناسییەكان، شەپۆلێكی سەرما و كڕێوە بەشێكی ناوچەكانی عیراق و هەرێمی كوردستان دەگرێتەوە.\nسادق عەتیە، پسپۆڕی كەشناسی عیراقی لە هەژماری خۆی لە فەیسبووك ڕایگەیاندووە، پلەكانی گەرما دادەبەزن و شەپۆلێكی سەرمای بەهێز ناوچەكانی عیراق دەگرێتەوە بەتایبەت ناوچەكانی ناوەڕاست و ڕۆژئاوای وڵات و هەرێمی كوردستان.\nڕاشیگەیاندووە، ئەو شەپۆلە سەرمایە لە ڕۆژی هەینی-یەوە دەستپێدەكات و ڕۆژی شەممە بەهێزتر دەبێت.\nئاشكراشی كردووە، كە ئەو شەپۆلە سەرمایە هاوكاتە لەگەڵ هاتنی وەرزی زستان و لە هەرێمی كوردستان پلەكانی گەرما دەگاتە خوار سفری سەدی و لە هەندێك ناوچەی عیراق دەگاتە خوار 9 پلەی سەدی.\nڕۆژی هەینی 21-12-2018 هاوكاتە لەگەڵ یەكەم ڕۆژی وەرزی زستان لەڕووی گەردونییەوە و پێشی دەوترێت (وەرگەڕانی زستانە) كە شەوی 20 لەسەر 21ی 12 بە درێژترین شەوی ساڵ و ڕۆژەكەی 21ی 12، كە یەكەم ڕۆژی زستانە بە كورتریت ڕۆژی ساڵ دادەنرێت و لە هەرێمی كوردستان پێی دەوترێت (شەوی یەڵدا).\nجیهانی19 خولەک پێش ئێستا\nناوخۆیی28 خولەک پێش ئێستا\nڤیدیۆ49 خولەک پێش ئێستا\nڤیدیۆ53 خولەک پێش ئێستا\nخەڵك- بەشی هەواڵ ئاسایشی سلێمانی دەستگیر كردنی سێ تۆمەتبار بە مادەی هۆشبەرەوە ڕادەگەیەنێت و جەختیشدەكاتەوە، كە پەڕاوی لێكۆڵینەوەیان بۆ كراوەتەوە....


یاسین تەها, Author at کوردستان تایمز - Kurrdistan Times\nياسين تەها توێژەرە لە ناوەندی كوردستان بۆ دۆكیۆمێنت و لێكۆڵینەوەی ئەكادیمیی زانكۆی سلێمانی. هەڵگری ماستەرە لە ئایین و ئایینزاكانی كوردستان لە چاخەكانی ناوەڕاستی ئیسلامیی لە زانکۆی المنصورة لە میسڕ. لە ژمارەیەك راگەیاندنی نوسراو و بینراوی كوردیی و عەڕەبیی و بیانیی كاری كردووە و ڕاپۆرتی شیكاریی بڵاوكردوەتەوە، لەوانەش هاووڵاتی، ئاوێنە، نیقاش، گروپی رۆژنامەكانی مكلاچی ئەمریكیی، دەرەج میدیای لوبنانی. گرنگی بە بزوتنەوە ئاینی و مەزهەبییەكان دەدات و جگە لە كاری توێژینەوە وەك چاودێری رەوشی عێراق كاردەكات.\n90 ساڵەی سیستانی و 46 ساڵەی سەدر\nبیروڕا, رۆژهەڵاتی ناوەڕاست, شرۆڤە, عێڕاق, کەلتور\nن - یاسین تەها\nیاسین تەها سەرەتای هەموو مانگێكی ئاب، شیعەی عێراق و ناوچەكە سەرقاڵی دوو یادی لەدایكبونن؛ سیستانی و موقتەدا سەدر. لە ٤ی ...\nمستەفا كازمی لە یەكەم تاقیكردنەوەی دەوڵەتدا\nسیاسەت, شرۆڤە, فیچەرد\nیاسین تەها ئەوەی لەم چەند رۆژە روویدا، ئەڵقەیەكە لە زنجیرەیەكی درێژ كە دەشێت لە رۆژانی داهاتوودا زیاتری لێ رووبدات، چونكە ...\nهەولێر و بەغداد لە رێککەوتن نزیک دەبنەوە\nباشور, بەدواداچون, سیاسەت, عێڕاق, فیچەرد, کوردستان\nیاسین تەها رێككەوتن لەگەڵ بەغداد بەواتای گەڕانەوە نییە بۆ سەردەمی بودجەی 17% ی جاران، بەڵكو بە نرخی كەمتر دەبێت رەنگە ...\nچارەنوسی مستەفا کازمی لە سەردەمی قەیرانی کۆڕۆنا، ململانێی ئێران و ئەمریکا\nیاسین تەها هەفتەیەك لەپاش سەردانی نهێنیی فەرمانداری سوپای قودسی ئێرانیی ئیسماعیل قائانی، جێگرەوەی قاسم سلێمانیی، بۆ بەغداد، عەدنان زورفی ناچاربوو ...\nخۆپیشاندەرانی عێراق بەسەر کوشتن سەرکەوتن؛ ڤایرۆسی کۆڕۆنا رایگرتن\nسیاسەت, شرۆڤە, عێڕاق, فیچەرد\nیاسین تەها كوشتنی زیاتر لە 550 كەس و برینداركردنی دەوروبەری 25 هەزار خۆپیشاندەریتر لەلایەن گروپە چەكدارە دەمامكدارەكانی سەر بە هێزە ...\nپێکدادان و هاوپەیمانێتیی نوێ لە راسپاردنی عەدنان زورفی بۆ پێکهێنانی حکومەتی عێراق\nشرۆڤە, عێڕاق, فیچەرد\nیاسین تەها پاش مشتومڕێكی زۆری سیاسی لە کۆتاییدا سەرۆك كۆماری عێراق بەرهەم ساڵح مەرسومی راسپاردنی دایە دەست پارێزگاری پێشووتری نەجەف ...\nشەڕی لایەنە کوردییەکان لەگەڵ محەمەد عەلاوی\nیاسین تەها لە پێكهێنانی كابینەی نوێی حکومەتی عێراقدا، سەرۆک وەزیرانی راسپێردراو محەمەد عەلاوی هەڵوێستی لایەنەکانی هەرێمی كوردستانی خستۆتە بازنەیەكی ئیحراجەوە ...\nئەو رۆژەی ئایەتوڵا سیستانیی دەمرێت\nئاساییش, شرۆڤە, عێڕاق, فیچەرد\nیاسین تەها هەڵكشانی تەمەنی مەرجەعی باڵای شیعە عەلی سیستانی بۆ 90 ساڵ و شكانی یەكێك لە لاقەكانی بەهۆی كەوتنی قاچی ...


ئەمڕۆ ئەندامێكی پەرلەمانی لیستی یەكێتی، كەیسی "رێكخراوی خێرخوازی بارزانی" جوڵاند و ناردی بۆ (UNHCR)، لە بەرامبەردا ئەندامێكی پەرلەمانی لیستی پارتی ئەو جوڵاندنەی بە "پێشێلكاری گەورە" وەسفكرد.\nلەم واقعە ئاڵۆزەدا، كۆمەڵێك پاڵەوانی تۆڕە كۆمەڵایەتییەكان، كادیری پێشكەوتوی حزبی ناو دەسەڵات وئەندامی پەرلەمان وسەرۆكی رێكخراو، یان بۆ شەڕە گەڕەك، یان شارچێتی، یان حزبایەتی، دێنەوە ناو دیمەنەكە، ئەمجارەیان لە شەری رێكخراوەكان دەركەوتنەوە.\nئەمە گەمەیەكی تازە نییە، خەڵكی ساویلكەی ئەم شار دژی ئەویتر بەكاربێت، بەڵام قورسە رێكخراوەكان لەم دۆخەدا بێنە ناو گەمەكە، وەك سوپای یەدەگی حزب " هەندێكیان بە بێئاگایی"، دژ بە یەكتری بجوڵێنرێت.\nلەناو زنجیرەیەك رووداوی سەیرو چاوەڕوننەكراودا، پەرلەمانتارو رێكخراو، برسێتی ئاوارەكانی بۆ گرنگ نەبێت، ئەوە گرنگ بێت ئامرازی گەیاندنەكە سەوزە یان زەرد مۆرە یان سور؟\nرێكەوت نییە كە لەهەموو قەیرانێكدا، ئاو بوەستێت ئەو جۆرە لەچالاكوانی سیاسی - رێكخراوەیی یان پەرلەمانتار ناوەستن، لەبری بیركردنەوە لەوەی چۆن لە بواری پسپۆری كارەكەیان، رێكخراوەكەیان هاوكاربن لە سوككردنی باری قورسی سەرشانی هاوڵاتییان، سەرقاڵیان دەكەن، بەشەڕی لابەلا.\nبەیاننامەی كۆمەڵێك رێكخراوی مەدەنی لەگەڵ رێزم بۆ هەمووان، بەڕووی شاراوەیدا شەڕی حزبایەتییە، بەرووی ئاشكرایش بەناوی بەرژەوەندی گشتییەوە دەكرێت.\nیەكسەر وای لێكمەدەنەوە كە مەبەستم ئەوە بێت لە واقعی ئاڵۆزو قەیرانی گەورەدا رەخنەگرتن لە بریاری حكومەت، نوسراوی وەزیرێك پەكبخەین، بە پێچەوانەوە لەهەموو كات زیاتر پرۆسەی رەخنەگرتن لە لە هەموو لایەنەكانی حوكمڕانی، نەك پێویستەو مافە، بەڵكو ئەركە.\nبەڵام گرفتی ئەم جۆرە لە گەلەكۆمەكی رێكخراوەیی دژ بە رێكخراوێك كە ئێستا ئامادەبوونی بەهێزی هەیە بۆ كۆمەكی هاوڵاتیان بە گشتی ئاوارەو پەناهەندەی ناو خێوەتگەكان بە تایبەتی، روحی هاوپشتی لاواز دەكات، كە لەو بارودۆخە هەموو جیهانی بانگەشەی بۆ دەكات.\nبەڵێ "رێكخراوی خێرخوازی بارزانی" باشترین نییە لەناو ئەو رێكخراوانەی خزمەتی گشتی پێشكەش دەكەن، نەدەبوو وەزیری ناوخۆ ئەو "ئیمتیازە"یان بداتێ، بەڵام دەكرا وەك حاڵەتی كتوپڕی ئەم بارودۆخە تەماشابكرێت، كە ئەوان لەبەر هەر هۆیەك بێت، لەناو خێوەتگەی ئاوارە تیمی ئامادەی دابەشكردنیان هەیە.\nرێكخراوەكانی دونیا، لەپاڵ چاودێری ئەدای حكومەتەكانیان سەرقاڵی كەمپینی گەوەرەن بۆ رووبەروبونەوەی هەژاری، بڵاوكردنەوەی هۆشیاری تەندروستی، ئازادكردنی رۆژنامەنووس چالاكوانە بەندكراوەكان، هاوپشتی پلانەكانی خۆپارێزی، بەرگری لە مناڵ وكەسانی بەتەمەن وخاوەن پێداویستی تایبەت، بەرەنگاربونەوەی هەواڵی درۆ، فراوانكردنی فەزای مەدەنی و بایەخدان بە ئاژەڵ وژینگە و.. زۆری تر، نەهاتوون بە حكومەتەكانیان بڵێن لەگەڵ كێ كاربكات و كێ بخاتە لیستی رەشەوە، خەمی بردنەوەی جەنگەكەن، نەك بردنەوە پرۆژە بۆ رێكخراوەكانیان.


تاڵه‌بانی، تاڵه‌بانییه‌که‌ی جاران نییه – Denegkan\nتاڵه‌بانی، تاڵه‌بانییه‌که‌ی جاران نییه\nbydengekan\tJuly 23, 2009\tگشتی 2\nتاڵه‌بانی، مێژوویه‌کی دورودرێژیی پڕ له ململانێ و ناکۆکی و سه‌رکه‌وتن و ژێرکه‌وتن له مێژوی رزگاریخوازیی کورد تۆمارکردووه. سه‌ختترین ململانێی له‌گه‌ڵ بنه‌ماڵه‌ی بارزانیی بووه. ئێستا هه‌مو ململانێکانی وه‌لاناون. ئه‌گه‌ر تا دوێنێ ململانێکانی بۆ ده‌سته‌ڵات و هه‌یمه‌نه بوبن، ئه‌وا ئه‌مڕۆش که ململانێ ناکات، هه‌ر بۆ سامان و ده‌سته‌ڵاته.\nئه‌و؛ واتا تاڵه‌بانی، تا ئێستا له‌گه‌ڵ بارزانیی چه‌ندان که‌سیان له شه‌ڕه‌کان به‌رامبه‌ر یه‌کتر به کوشت داوه. مێژوویه‌کی پڕ خوێنیان به‌ڕێکردووه. ئێمه گله‌یی له دۆستایه‌تیی ئه‌وان ناکه‌ین، به‌ڵکو زۆریش دڵمان پێیخۆشه. به‌ڵام گله‌یی له‌وه ده‌که‌ین که ئه‌و دۆستایه‌تییه، له‌مڕۆدا، له به‌رژه‌وه‌ندیی گه‌لدا نییه ئه‌وه‌نده‌ی له به‌رژه‌وه‌ندیی گرێبه‌سته بازرگانییه‌کان و کۆنتڕۆڵی بازاڕ و مۆنۆپۆڵی ته‌واوی ده‌سته‌ڵاته‌کان دایه بۆ خۆیان. چونکه پێموایه ئه‌گه‌ر ئه‌و دوو هێزه ململانێیه‌کی ته‌ندروستیان بکردبووایه و ده‌ستاوده‌ستی ده‌سته‌ڵاتیان بکردبووایه، بنه‌ماکانی دیموکراسیی زوو جێگیر ده‌بوون.\nیه‌کێتی و پارتی دوو هێزن ته‌نها له هه‌بوونی خه‌ته‌رێک له‌سه‌ر ده‌سته‌ڵاتی سیاسیی و هه‌یمه‌نه‌ی ئابوریی خۆیان دۆستن، نه‌ک له‌سه‌ر پرسه چاره‌نوسسازه‌کان. له هه‌ر سه‌رده‌مێکدا دۆستایه‌تیی ئه‌و دوو هێزه پێویست بووبێت، ئه‌وان دژایه‌تییان هه‌ڵبژاردووه. له هه‌ر رۆژێکیشدا، جیاوازی پێویست بووبێت، ئه‌وان دۆستی گیانی به گیانی بوونه.\nکوشتنی چه‌مکی ململانێ له‌لایه‌ن ئه‌و دوو هێزه‌وه، له‌وه سه‌رچاوه‌ی نه‌گرتووه که ئه‌وان بۆ پاساوی رێککه‌وتنه ستراتیژییه‌که‌یان ده‌یهێننه‌وه، به‌ڵکو هێشتاش ئه‌وان عه‌قڵیه‌تی شاخیان تێنه‌په‌ڕاندووه. هیچ کام له‌م دوو هێزه، ململانێیه‌کی ته‌ندروست که له هه‌ر وڵاتێکی دیموکراسییدا به‌دیده‌کرێت، پێیان ئیداره نادرێت. ئه‌وان فێرن به‌وه‌ی هه‌موو ململانێیه‌ک به چه‌ک و کوشتن کۆتایی پێبێنن، نه‌ک به دیبه‌یتی فیکریی و سندوقه‌کانی هه‌ڵبژاردن.\nتاڵه‌بانی له ساڵی 1966، له مه‌لا مسته‌فای باوکی مه‌سعود بارزانیی هه‌ڵده‌گه‌ڕێته‌وه و لێیدورده‌که‌وێته‌وه. له‌و کاته‌وه تا کۆتاییه‌کانی شه‌ڕی ناوخۆ له کۆتایی سه‌ده‌ی رابردوو، ئه‌و هه‌ڵوێسته‌ی تاڵه‌بانیی پشکێکی گه‌وره بوو که وایکرد مێژووی کورد به ئاقارێکی تردا بڕوات.\nبه هه‌موو پێوه‌ره‌کان، مه‌لا مسته‌فای بارزانی، له مه‌سعود بارزانی کوڕی، به‌ناووبانگ و خاوه‌ن پێگه‌ی جه‌ماوریتر بووه. به‌ڕێز تاڵه‌بانی ئه‌گه‌ر ئه‌وکات، به به‌شێكی زۆر که‌متر له‌وه‌ی ئێستا له‌گه‌ڵ بارزانی باوک رێککه‌وتبووا، ئێستا کورد له قۆناغێکی زۆر پێشکه‌وتوو تر ده‌بوو.\nتاڵه‌بانی، خۆی بووه هۆکارێكی کاریگه‌ر بۆ لێدانی شۆڕش له‌وکاتدا. ئه‌و ئه‌گه‌ر ئێستا ئه‌وه‌نده پارتیی و بارزانیی لا پیرۆزه، بۆ ساڵی 66 ئه‌و رووداوه شه‌رمهێنانه‌ی به‌سه‌ر خۆیدا هێنا؟\nسه‌رکرده‌یه‌کی پارتیی دیموکراتیی کوردستان، له چاوپێکه‌وتنێکی رادیۆییدا له دوای رووداوه‌کانی 31ی ئاب، راسته‌وخۆ به‌شدارده‌بێت. لایه‌نگرێکی یه‌کێتیی باسی رووداوه‌کانی رۆژانی 31ی ئابی له‌گه‌ڵ ده‌کات. به‌رپرسه باڵاکه ده‌ڵێت "مام جه‌لال عاده‌تی خۆی بووه، هه‌ر له پارتیی دوورکه‌وتۆته‌وه و دواجاریش هاتۆته‌وه باوه‌شی." ئایا ئه‌مجاره تاڵه‌بانی به‌یه‌کجاری ده‌چێته‌وه باوه‌شی پارتیی؟\nتاڵه‌بانی، ده‌ڵێت هه‌ڕه‌شه‌ی گه‌وره‌مان له‌سه‌ره، ئه‌ی چۆنه به‌غدای جێهێشتووه و وه‌ک دکتۆر که‌مال گوتی، "بۆته به‌رپرسی کاره‌کانی بارزانیی بۆ هه‌ڵمه‌تی هه‌ڵبژاردن؟" ئه‌و به‌دڵنیایی جارێکی تریش بۆ پۆستی سه‌رۆک کۆمار خۆی هه‌ڵده‌بژێرێته‌وه. هه‌روه‌ک زوو بینیمان دوای چاوپێکه‌وتنه‌که‌ی له‌گه‌ڵ پرێس تیڤیی ئێرانی، په‌شیمانبوویه‌وه. ئایا به چ حه‌قێک ئه‌وکات، پشتیوان و ئه‌ندامانی ده‌ره‌وه‌ی لیسته‌که‌ی یه‌کێتیی و پارتیی ده‌نگ بده‌ن به تاڵه‌بانیی؟\nئه‌و دۆستایه‌تییه‌ی یه‌کێتیی و پارتیی له‌و کاتانه پێویستبوو وه‌ک په‌شێو گوتی که له‌سه‌ر ته‌پکی حه‌مه‌د ئاغا زینایان له‌گه‌ڵ خاکدا ده‌کرد. ئه‌و چرکه‌ساتانه پێویستبوو که پارتی و یه‌کێتی له شاخدا ئێسکی یه‌کتریان هه‌پڕون به هه‌پڕون ده‌کرد. ئه‌مڕۆ ئه‌و دوو هێزه زۆر له دیموکراسیی ده‌ترسن، ئه‌گه‌ر نه‌ترسابووان ده‌بووا هه‌ر دوای هه‌ڵبژاردنه‌که‌ی دوای راپه‌ڕین، ده‌ره‌نجامه‌کانیان قبوڵبکردبووا و ئێستا دۆخی ئێمه هه‌زاران هه‌نگاو له‌پێشتر ده‌بوو.\nتاڵه‌بانی چیتر ئه‌و سه‌رکرده‌یه نییه که پێیدا هه‌ڵده‌گوترا. ئه‌و له‌مه‌ودوا، سه‌رکرده‌یه‌کی به‌شێك له‌و هێزه‌یه که پێده‌گوترێت یه‌کێتیی نیشتیمانیی کوردستان. تاڵه‌بانی، تاڵه‌بانییه‌که‌ی جاران نییه که ئه‌ندام و لایه‌نگرانی به هه‌ڵکه‌وته‌ی دونیایان دانابوو چیتریش ئه‌و سیاسییه حه‌کیمه نییه که بتووانێت ئیداره‌ی جیاوازییه‌کان بدات.\nPrevious لیستی كوردستانی ، حه‌وت مه‌سیحی كرده قوربانی.!\nNext ژماره (28)ی حه‌وته‌نامه‌ی (ئه‌ده‌ب و هونه‌ر)


بەیاننامەی مەکتەبی سیاسی بزووتنەوەی ئیسلامی بەبۆنەی کۆچی دوای نەوشیروان مستەفاوە – basknet.org\nمەکتەبی سیاسی بزووتنەوەی ئیسلامی بەیاننامەیەکی بەبۆنەی کۆچی دوایی نەوشیروان مستەفا ڕێکخەری گشتی بزووتنەوەی گۆڕان بڵاوکردەوە و تیایدا پرسە و سەرەخۆشی ئاڕاستەی کەس و کاری بنەماڵەی نەوشیروان مستەفا و بزووتنەوەی گۆڕان کرد.\nبەیاننامەی مەکتەبی سیاسی بزووتنەوەی ئیسلامی بەبۆنەی کۆچی دوای بەڕێز نەوشیروان مستەفا ئەمین رێکخەری گشتی بزوتنەوەی گۆڕان:\nبەڕێزان⁄جڤاتی نیشتمانی بزوتنەوەی گۆڕان\nبە گوێبیست بوونی کۆچی دوایی کردنی بەڕێز نەوشیروان مستەفا ئەمین، رێکخەری گشتی بزوتنەوەی گۆڕان، لە بەیانی ڕۆژی ھەینی ١٩ی ئایاری ٢٠١٧ لەماڵەکەی خۆی لە شاری سلێمانی پایتەختی ڕۆشنبیری ھەرێمی کوردستان غەمباری کردین، بەو بۆنەیەوە پرسەو سەرەخۆشی خۆمان ئاراستەی تەواوی خانەوادەو جڤاتی نیشتمانی و ئەندام و لایەنگرانی بزوتنەوەی گۆڕان دەکەین، لە خوای گەورە داواکارین ئارامی بە ھەمووان پپەخشێت.\nلای ھەمووان شاراوانیە کاک نەوشیروان مستەفا، کەسێکی دەرکەوتوو و ماندوو و زەحمەتکێشی ناو بزافی ڕزگاری خوازی کوردستانی بوو، ھەر لە سەرەتایی شەستەکانەوە تا کۆچی دوای کرد بەردەوام لە خەباتدابوو لە پێناو ئەو ئامانجەی ھەیبوو و وەک سەرکردەیەکی رەنجدەرانی ناو گەلەکەی ناسراو بوو، دەخوازین لە دڵسۆزان و خەمخۆران و تەواوی ئەندامانی جڤاتی نیشتمانی بزوتنەوەی گۆڕان، مردنەکەی کاک نەوشیروان ببێتە ھۆکارێک بۆ زیاتر برایەتی و تەبایی و یەکڕیزی ناوماڵی کوردستانیەکان.\nمەکتەبی سیاسی بزووتنەوەی ئیسلامی لە کوردستان\nبزووتنەوەی ئیسلامی گۆڕان نەوشيروان مستەفا\t2017-05-19\nتاگبزووتنەوەی ئیسلامی گۆڕان نەوشيروان مستەفا


ئه‌نچیلۆتی نهێنییه‌ك له‌سه‌ر ڤێراتی ئاشكرا ده‌كات\nئه‌نچیلۆتی نهێنییه‌ك له‌سه‌ر ڤێراتی ئاشكرا ده‌كات   28/9/2017\nكارلۆ ئه‌نچیلۆتی ئیتاڵی راهێنه‌ری یانه‌ی بایرن میونشنی ئه‌ڵمانی لێدوانێكی جیاواز و چاوه‌ڕوان نه‌كراو له‌سه‌ر ماركۆ ڤیراتی هاونیشتمانی و یاریزانی یانه‌ی پاریس سانجێرمان ده‌دات به‌تایبه‌ت له‌سه‌ر هه‌وڵی یانه‌ی بارسێلۆنا بۆ گواستنه‌وه‌ی ئه‌و یاریزانه.\nئه‌نچیلۆتی له‌و لێدوانه‌یدا كه رۆژنامه‌ی مۆندۆ دیپۆرتیڤۆ بڵاوی كردۆته‌وه ده‌ڵێت: له بازاری گواستنه‌وه‌ی یاریزاناندا هه‌ندێك له یاریزانان باس له‌وه ده‌كه‌ن ده‌یانه‌وێت له‌و یانه‌یه‌ی یاری تێدا ده‌كه‌ن برۆن و روو له یانه‌یه‌كی تر بكه‌ن، به‌ڵام ئه‌و پێی وای ئه‌و هه‌واڵانه به‌جۆرێكی ترن و ئه‌و یاریزانانه ئامانجێكی تریان هه‌یه نه‌ك رۆیشتن بۆ یانه‌یه‌كی تر.\nكارلۆ نمونه‌ی ماركۆ ڤیراتی ده‌هێنێته‌وه و ئاشكرای ده‌كات كه ئه‌و یاریزانه له‌بنه‌ره‌تدا نه‌یویستووه روو له بارسێلۆنا بكات، ئه‌مه له‌كاتێكدا یانه كه‌ته‌لۆنییه‌كه خواستێكی زۆری له‌سه‌ر ئه‌و یاریزانه بوو، به‌ڵام ڤیراتی به پێچه‌وانه‌وه هه‌رگیز ئه‌وه‌ی نه‌خواستووه كه درێسی بارسا بپۆشێت، به‌ڵكو له‌پێناو فشار خستنه سه‌ر یانه‌ی پاریس سان جێرمان و باشكردنی بۆنده‌كه‌ی ئه‌و كاره‌ی كردووه.


پێش 3 هەفتە 433 جار خوێنراوەتەوە\nئازار لەجومگەی ئەژنۆدا بریتییە لە یەکێک لە گرنگترین ئەوھۆکارانەی نەخۆش دەباتە لای پزیشک، جەندەھا ھۆکاری ھەیە وەکو پیکانی لەپڕ، زۆر بەکارھێنان و خراپ بەکارھێنان، یاخود بە ھۆکاری تری وەکو داخورانی جومگەکان.\nجومگەی ئەژنۆ لە چی پێک ھاتووە؟\nگرنگترین ئیشەکانی جومگەی ئەژنۆ بریتییە لە نوشتانەوە ، ڕاست کردنەوە ، ھەڵگرتنی کێشی لەش لەگەڵ جومگەی حەوز و قولە پێ دا ، ھەروەھا ئەژنۆ بۆ دەرەوەو بۆ ناوەوەش دەجوڵێت یارمەتی ھەڵگرتنی ھەموو کێشی لەش دەدات ..\nجومگەی ئەژنۆ لەمانە پێک ھاتووە:\n1-کۆمەڵێک ئێسک کەژمارەیان (٤) دانەیە .\n2-بەستەر کە ئێسکەکان دەبەستێت بە یەکەوە ئەویش ژمارەیان ٤ دانەیە، بەستەری سەلیبی پێش و دوا، لەگەڵ دووبەستەری ھەردوولای جومگەکە، ئەم بەستەرانە جێگری ئەژنۆ دەپارێزن.\n3-ژێیەکان: کەماسولکەکانی دەوری ئەژنۆ دەبەستن بە ئێسکەکانەوە.\n4-جۆرێک لەکرکراگە کە پێ دەوترێت داسە کرکراگە ، کە لەنێوان ئێسکەکاندا ھەن و وەکو سەرینێک کار دەکەن بۆ جومگەکە.\n5-بورسا: کە پێک ھاتوون لە کیسی پرۆتینی کەدەکەونە نێوان ئێسکی جومگەکە بۆ ئاسانکردنی جوڵەیان ، وە سێ دانەی گرنگمان ھەیە لە ئەژنۆدا ، یەکێکیان دەکەوێتە بەردەمی ئێسکی کڵاوەی ئەژنۆ ، یەکێکیانی دی ئەکەوێتە بەشی ناوەوەی جومگەکە ، یەکێکیشیان ئەکەوێتە بەشی خوارەوەی ئێسکی کڵاوەی ئەژنۆ.\nزۆربەی جار جگە لە ئازار، ئاوسان و ڕەق بوون و قفڵ بوونی جومگەکەشی لەگەڵدایە.\nلەکاتی دروست بوونی ئازاری ئەژنۆ چی بکەم باشە؟\n1-بەکارھێنانی پاد یاخود سپلینت بۆ ئەژنۆکە:\nبەبەکارھێنانی جێگری ئەژنۆکە دەپارێزیت و لەھەندێ حاڵەتی وەکو ھەوکردنی بورساکاندا بەکاردێتو ئەژنۆکە دووردەخاتەوە لە پێکانی تر.\n2- پشوو بە ئەژنۆکان :\nئەو پاڵەپەستۆیە کەم دەکاتەوە لەسەر ئەژنۆکان کەبەھۆی چالاکی ڕۆژانەوە دەچێتە سەری ، و ماوەی پێویستیشی ئەداتێ بۆ زوو چاک بوونەوە .\n٣- بەکارھێنانی ساردی و سەھۆڵ :\nبەکارھێنانی جەوەنەی سارد یاخود کیسی سەھۆڵ ئاوسایی ئەژنۆکان کەم دەکاتەوە ، بەکاردەھێنرێت لەئازاری کتوپڕو بەردەوامیش دا ، زۆربەی توێژینەوەکان دەڵێن کە بەکارھێنانی ساردی٣،٢ جار لەڕۆژەکەدا بۆ ماوەی ٢٠-٣٠ خولەک کاریگەریەکی زۆر باشی ھەیە .\n٤- بەستن :\nلەئازاری لەپڕدا بەستنی ئەژنۆکە سوودێکی زۆری ھەیە ،ئاوسایی کەم دەکاتەوە ، ھەروەھا یارمەتی جێگیرکردنی کڵاوەی ئەزنۆو ئێسکەکانی تری جومگەکە.\n٥- بەرزکردنەوە :\nبەرزکردنەوەی جومگەکە بە جۆرێک لەسەروو ئاستی دڵەوە بێت یارمەتی کەم بوونەوەی ئاوسایی یەکە ئەدات و ئەو شلە زیادەیەی لە جومگەکەدا کۆ ئەبێتەوە ، ئەگەڕێتەوە ناو سووڕی خوێن.\n٦- بەکارھێنانی ئازار شکێنەکان :\nوەکو ئازارشکێنی (NSAI) وەکو ڤولتارین، پڕۆفین، ناپروکسین، ئه‌یبوپروفین، کەھەم ئازار شکێنن، ھەم ھەوکردنەکە کەم دەکەنەوە، ھەروەھا ئەسیتامینۆفینیش ئەتوانرێت بەکار بھێنرێت.\nچ کاتێک پێویستە بچمە لای پزیشک بۆ ئازاری ئه‌ژنۆ؟\nدوای ھەر پێکانێک یاخود دروست بوونی ئازار لە ئەژنۆدا و دوای بەکارھێنانی ئەو ڕێنماییانەی لەسەرەوە ئاماژەمان پێداوە، دوای ھەفتەیەک، ئازارەکە ھەر بەردەوام بوو ئەوە پێویستە سەردانی پزیشکی پسپۆڕ بکرێت وەلەم حاڵەتانەی خوارەوەدا :\n١- لەکاتێکدا نەتوانیت فشار بخەیتە سەر ئەژنۆکانت و لەو کاتەدا ئازارت بۆ دروست بێت.\n٢- ھەست کردن بە ماندوویی و تا وگەرم بوون و سووربوونەوە لە ئەژنۆکاندا.\n٣- بوونی ئازارێکی بەردەوام و بێزارکەر.\n٤- بوونی ئازارێک کە بە پشوو بەرەو باشبوون نەڕوات.\n٥- بوونی ئازارێک لەخەو ھەڵت بستێنێ.\n٦- بوونی کێم و جەراعەت لە ئەژنۆکانەوە.\n٧- دروست بوونی برینی گەورە و کون بوون لە ئەژنۆکاندا.\n٨- بوونی ئاوسایی لەئەژنۆکان دا.\nدكتۆر ھەڤین که‌مال شاە محه‌مه‌د


لە چین بچووکترین ئامێری پەیسمەیکەری لێدانەکانی دڵ بەرهەمدەهێندرێت - اخبار العراق\nاخبار العراق » كوردى » لە چین بچووکترین ئامێری پەیسمەیکەری لێدانەکانی دڵ بەرهەمدەهێندرێت\nلە چین بچووکترین ئامێری پەیسمەیکەری لێدانەکانی دڵ بەرهەمدەهێندرێت\nلە چین بچووکترین ئامێری پەیسمەیکەری لێدانەکانی دڵ بەرهەمدەهێندرێت، دەزگای خۆراک و دەرمانی چینی دەڵێ، ئامێرەکە بەبێ وایەر و بە پرۆسەیەکی بەبێ برین و نەشتەرگەری لە دڵ دەچێندرێت.\nئامێرەکە بەبچووکترین ئامێری پەیسمەیکەری دڵ دادەندرێت و ناوی مایکرایە، قەبارەکەی هێندەی کەپسولێکە و کێشی 1.7 گرامە، وەکو شێوازە کۆنەکان نییە، کە وایەرییان تێدا بەکاردەهات بۆ بەستنەوەیان بە دڵ لەڕێگەی لوولە خوێنبەرەکان.\nزی لوجیا، بەڕێوەبەری کۆمپانیای وەبەرهێنەری پەیسمەیکەرە نوێیەکە دەڵێت: “مایکرا هیچ وایەرێكی پێوە نەبەستراوە، بۆیە هیچ برینێكی پێوە نابێت، نەخۆش هەست بە هیچ شتێك ناکات لەناوەوە، بەبێدەنگی کاردەکات، دووەم نەبوونی هیچ ئامێرێك دەرهاوێشتەکانی کەمدەکاتەوە بەڕێژەی 61%، سێییەم پرۆسەکە هیچ نەشتەرگەرییەکی تێدا ناکرێت، بۆیە لە کاژێرێکدا بەڕێوەدەچێت و نەخۆشەکە هۆشی دەبێت لەماوەی تەواوی پرۆسەکەدا.”\nچاندنەکە ئامێرە بچووکەکەی مایکرا لەنێو دڵ دەچێنێت لەڕێگەی کازیتەرێكەوە، کە دەخرێتە نێو خوێنهێنەرەکانەوە، دوای ئەوەی جێگیر کرا، پەیسمەیکەرەکە بە ماسولکەکانی خوارەوەی دڵ دەبەسترێت و هەست بە هەموو لێدانە ناتەواوەکانی دڵ دەکات. قەبارەی پاترییەکەی بۆماوەی 12 ساڵ دەمێنێتەوە.\nئێستا لە ئەمریکا و ئەوروپا زیاتر لە 28 هەزار کەس چاندنی ئامێرەکەیان بۆ کراوە. دەزگای خۆراک و دەرمانی چینیش دەڵێت، دەبێت خێرا ئامێرەکە بەردەستبخرێت.\nدەزگای خۆراک و دەرمانی چینی ئامێرە نوێیە بچووکەکەی زیادکردنی لێدانەکانی دڵی بۆ بەکارهێنان پەسەندکردووە، ئێستا ئامێرەکە دەتواندرێت بەبێ نەشتەرگەری بچێندرێت و پاتریەکەی بۆماوەی 10-12 ساڵ خۆی دەکرێت.


:: PM:12:26:28/10/2018 \nئه‌ندامێكی جڤاتی گشتی بزووتنه‌وه‌ی گۆڕان، له‌م دیمانه‌یه‌ی "وشه"دا وه‌ڵامی ئه‌و ره‌خنانه ده‌داته‌وه كه له‌ناو خه‌ڵكدا باون و تایبه‌تن به كه‌مبوونه‌وه‌ی كورسییه‌كانی گۆڕان، ئاماژه به‌وه ده‌كات كه خه‌ڵك له ده‌ستی نادادی یه‌كێتی و پارتی نه‌چوونه‌ته ده‌نگدان و ئه‌وه بووه‌ته هۆی كه‌مبوونه‌وه‌ی ده‌نگی گۆڕان.\nكوێستان محه‌مه‌د له‌باره‌ی پۆستی پارێزگاری سلێمانی كه لای گۆڕانه و یه‌كێتی داوای ده‌كاته‌وه، رای ده‌گه‌یه‌نێت "یه‌كێتی به ساخته‌كاری بووه‌ته‌وه به یه‌كه‌م، له سلێمانی له 100 ماڵدا یه‌ك ماڵی یه‌كێتی نییه، ئیتر ئه‌وه كه‌ی هێزی یه‌كه‌می پێ ده‌گوترێت".\nده‌گوترێ هۆی نیگه‌رانی خه‌ڵك له گۆڕان بۆ ڕێككه‌وتنی ده‌باشان ده‌گه‌ڕێته‌وه، ئایا گۆڕان چ سوودێكی له ڕێككه‌وتنی ده‌باشان بینی؟ له كاتێكدا ئه‌و لایه‌نه‌ی ڕێككه‌وتنی له‌گه‌ڵ كرد له شه‌وی 12ی پێنج بۆردمانی گردی زه‌رگه‌ته‌یان كرد؟\nبۆ یه‌كه‌مجار له هه‌رێمی كوردستان له نێوان دوو حزبدا ڕێككه‌وتن كرا كه بۆ به‌رژه‌وه‌ندی حزبی نه‌بێت و له به‌رژه‌وه‌ندیی هاووڵاتی بێت، گۆڕان بۆ ئه‌وه ڕێككه‌وتنی نه‌كرد سوودی لێ وه‌ربگرێت، به‌ڵكو بۆ ئاشتی و ئارامی ئه‌و ڕێككه‌وتنه كرا، بۆ سیستمی سیاسیی په‌رله‌مانی بوو، بۆ به دامه‌زراوه‌یی داوده‌زگاكان بوو، بۆ ئه‌وه نه‌كرا تا به‌رهه‌می ئه‌و ڕێككه‌وتنه‌وه بچنینه‌وه، به‌ڵام دواجار ڕێككه‌وتنه‌كه نه‌چووه بواری جێبه‌جێكردنه‌وه.\nگۆڕان حزبێك بوو جێی ئومێدی ده‌نگه ناڕازییه‌كان بوو له حوكمڕانیی ئه‌و دوو حزبه، به‌ڵام دواتر ئاشكرا بوو كه مانگانه 250 هه‌زار دۆلار له یه‌كێتی وه‌رده‌گرن، له‌و بڕوایه‌دا نین ئه‌وه هه‌ڵه‌یه‌ك بوو خه‌ڵك به‌و هۆیه‌وه له گۆڕان تۆرا؟.\nهیچ ئاگاداری وه‌رگرتنی پاره نیم كه بزووتنه‌وه‌ی گۆڕان له یه‌كێتیی وه‌رگرتبێت، هاووڵاتیش له بزووتنه‌وه‌ی گۆڕان نه‌تۆرا، به‌ڵكو به‌هۆی سیاسه‌ت و برسیكردنی ده‌سه‌ڵاتی ئه‌و دوو حزبه‌وه هاووڵاتییان بایكۆتی هه‌ڵبژاردنیان كرد، به‌هۆی سیاسه‌تی هه‌ڵه‌ی ئه‌و دوو حزبه و گه‌نده‌ڵییه‌كانی ڕابردوویان هاووڵاتییان بایكۆتی ده‌نگدانیان كرد، بزووتنه‌وه‌ی گۆڕانیش له ئه‌نجامی بایكۆتی هاووڵاتییان ده‌نگه‌كانی كه‌می كرد.\nخه‌ڵك ده‌ڵێن گۆڕان هاوشێوه‌ی حزبه‌كانی تر له‌وه‌ته‌ی دامه‌زراوه، یه‌ك كۆنگره‌ی كردووه و ناتوانێ كۆنگره‌ی تر ببه‌ستێ، یان وه‌ك حزبه ته‌قلیدییه‌كان زۆر دوای ده‌خات، ئه‌مه وا ده‌كات ئه‌و جیاوازییه‌ی گۆڕان له حزبه‌كانی تر هه‌یبوو نه‌مێنێت. بۆچی كۆنگره دوا كه‌وتووه و هۆیه‌كه‌ی چییه؟.\nبزووتنه‌وه‌ی گۆڕان بۆ هه‌ڵبژاردنی ساڵی 2009 لیستی هه‌بوو، دواتر دوای ساڵێك وه‌ك حزب مۆڵه‌تی وه‌رگرت، به‌ستنی كۆنفرانسی نیشتمانیش له ماوه‌ی كه‌متر له سێ مانگی داهاتوو ئه‌نجام ده‌درێت.\nبۆچی ساخته‌كاریی یه‌كێتیتان له هه‌ڵبژاردنی عێراق قبووڵ كرد كه زۆر ده‌نگی دایه‌وه، وه‌ك پێشتر حزبه ناڕازییه‌كان ده‌تانگوت ته‌نانه‌ت لای زۆرینه‌ی سه‌ركرده‌كانی یه‌كێتیش جێی سه‌رسوڕمان بوو؟\nگۆڕان به‌و ساخته‌كارییه ڕازی نه‌بوو، هه‌ر شه‌وی هه‌ڵبژاردن ئه‌نجامه‌كانمان ڕه‌ت كرده‌وه و ناڕازی بووین، ئه‌ندام په‌رله‌مانه‌كانمان له به‌غدا دانیشتنی نایاسایی په‌رله‌مانیان ڕێكخست، له كۆبوونه‌وه‌كه‌دا بڕیار درا به‌وه‌ی ئه‌و هه‌ڵبژاردنه پڕ بووه له ساخته‌كاری، دواتر كۆمسیۆن هه‌ڵوه‌شایه‌وه و كۆمه‌ڵێك دادوه‌ر هاتنه راسپاردن كه به ئه‌نجامه‌كاندا بچنه‌وه، به‌ڵام له عێراقێكدا كه لایه‌نه‌كان وڵاتان مامه‌ڵه‌یان پێوه ده‌كه‌ن، نه‌توانرا ئه‌و ساخته‌كارییه له ڕه‌ت بكرێته‌وه، له هیچ لایه‌نێكیش ساخته‌كاریمان قبووڵ نه‌كردووه و ته‌نیا یه‌كێتی نه‌بوو كه ساخته‌كاریی كرد، پارتیش له هه‌ولێر كردی، دواجار بزووتنه‌وه‌ی گۆڕان به‌ته‌نیا شه‌ڕی ئه‌و هه‌موو لایه‌ن و وڵاتانه‌ی پێ ناكرێت.\nخه‌ڵكی سلێمانی له هه‌ڵبژاردنی ئه‌نجوومه‌نی پارێزگاكان ده‌نگی به ئێوه دا تا حوكمی شاره‌كه بكه‌ن، بۆچی حوكمی شارتان به یه‌كێتی دا؟ دواتریش ئه‌زموونی پارتی و یه‌كێتی و په‌نجا به په‌نجاتان دووباره كرده‌وه؟\nئه‌وه گۆڕان نییه كه ده‌سه‌ڵاتی له‌گه‌ڵ یه‌كێتی دابه‌ش كردووه، به‌داخه‌وه ئه‌و سه‌رده‌مه هه‌ردوو فراكسیۆنی كۆمه‌ڵ و یه‌كگرتوو ئاماده نه‌بوون ده‌نگ به كاندیدی گۆڕان بده‌ن له ئه‌نجوومه‌ن بۆ پارێزگار بۆ ئه‌وه‌ی له به‌رژه‌وه‌ندی ئێمه یه‌كلا بێته‌وه، هه‌ڵبژاردنی پارێزگاریش به ده‌نگدان ده‌بێت له ئه‌نجوومه‌ن، ئه‌وان ده‌نگیان پێ نه‌دا، دواتر ڕێككه‌وتنی سیاسی كرا له نێوان یه‌كێتی و گۆڕان و یه‌كگرتوو و كۆمه‌ڵ و لایه‌نه‌كانی تری ئه‌نجوومه‌ن، كه دوو ساڵی بۆ یه‌كێتی و دوو ساڵی بۆ گۆڕان بێت.\nگۆڕان له حكوومه‌تی پێشوو به‌شداری كرد و به‌رده‌وام باسی ئه‌وه‌تان ده‌كرد كه یاسا گرنگه‌كان و ئه‌وانه‌ی ڕه‌هه‌ندی نیشتمانییان هه‌یه به سازان تێپه‌ڕێن، بۆچی له پرسی هه‌مواری یاسای سه‌رۆكایه‌تیی پابه‌ندی سازان نه‌بوون؟ خۆ ئه‌مه پرسێكی نیشتمانی بوو.\nپێنج لایه‌ن له‌ناو په‌رله‌مان پڕۆژه‌یان هه‌بوو، جگه له پارتی كه سه‌رۆكی هه‌رێمی هه‌بووه و ده‌یانویست تا كۆتایی له‌و پۆسته به‌رده‌وام بن، بۆیه ناڕازی بوو. فراكسیۆنه‌كانی په‌رله‌مان ئه‌وانه‌ی له‌گه‌ڵ هه‌مواری یاسای سه‌رۆكایه‌تیی هه‌رێم بوون، چه‌ندان جار داوایان له پارتی كرد كه ئه‌وانیش پڕۆژه‌یان هه‌بێت بۆ ئه‌وه‌ی پێكه‌وه ئه‌و كێشه‌یه چاره‌سه‌ر بكه‌ن، به‌ڵام پارتی نه‌هاتن پڕۆژه پێشكه‌ش بكه‌ن، ئه‌گه‌ر ئه‌و پێنج لایه‌نه پڕۆژه‌یان پێشكه‌ش نه‌كردایه، هه‌رێم ده‌كه‌وته بۆشایی یاسایی، نه‌ده‌كرا ئه‌و دۆخه به‌و شێوه‌یه بمێنێته‌وه. پارتیش ئاماده نه‌بوو كورسیی سه‌رۆكی هه‌رێم ڕاده‌ستی كه‌سی تر بكات به هه‌ڵبژاردن، ئیتر ئه‌و رووداوانه‌ی لێ كه‌وته‌وه.\nخه‌ڵك ده‌ڵێن ئه‌وه‌ی یه‌كێتی به گۆڕانی كرد، پارتی هیچ كات ئه‌وه‌ی نه‌كردووه، كه‌چی گۆڕان چوو ڕێككه‌وتنی ده‌باشانی واژوو كرد و له ڕێككه‌وتنی پێكهێنانی حكوومه‌ت له‌گه‌ڵ پارتی په‌شیمان بووه‌وه، ئه‌مه بۆچی؟\nیه‌كێتی و پارتی وه‌ك یه‌ك زیانیان به گۆڕان گه‌یاندووه، یه‌كێتی له سلێمانی ته‌قه‌ی له گرده‌كه كرد، پارتی له هه‌ولێر مه‌كۆی گۆڕانی سووتاند، كه‌ناڵی گۆڕانی داخست و ڕێگری له سه‌رۆكی په‌رله‌مان كرد، هه‌ردوولا له‌گه‌ڵ گۆڕان وه‌ك یه‌كن و هه‌مان مامه‌ڵه‌یان كردووه، هیچیان له ئه‌وی تر باشتر نین.\nبه‌پێی ئه‌نجامی هه‌ردوو هه‌ڵبژاردنی په‌رله‌مان عێراق و كوردستان، یه‌كێتی بووه‌ته هێزی یه‌كه‌م له سلێمانی، به‌و پێیه بێت خۆی پارێزگار به‌ڕێوه ده‌بات، له‌م رووه‌وه هه‌ڵوێستتان چییه؟.\nیه‌كێتی به ساخته‌كاری بووه‌ته‌وه به یه‌كه‌م، له سلێمانی له 100 ماڵدا یه‌ك ماڵی یه‌كێتی نییه، ئیتر ئه‌وه كه‌ی هێزی یه‌كه‌می پێ ده‌گوترێت.


٦ سوودی ناوازەی ئاوی گوێزی هیندی کەوادەکات ڕۆژانە بیخۆیتەوە – تۆڕی میدیایی خەڵک\n2019/09/13 - 1:36 PM\nگەر هەتا ئیستا بەردەوامیت لە رێجیم و وەرزش و هیچ شتێک دادت نادات، ئەوا باشترین چارەسەر بۆتۆ پشتبەستنە بە (ئاوی گوێزی هیندی) بەو پێیەی بۆ دابەزینی کێش زۆر بەسودە و خواردنەوەیەکی زۆر تەندروستیشە، ئەمەی خوارەوە بەشێکە لە سودەکانی ئاوی گوێزی هیندی بۆ دابەزاندنی کێش:\n-کالۆری نزمە و وادەکات هەست بەتێری بکەیت و نان کەمتر بخۆیت، بۆیە بەر لە نانخواردن کەمێک بخۆرەوە، لە ماوەی ١٤ ڕۆژدا کاریگەریەکەی دەبینیت.\n-کاتێک بەر لە وەرزش دەیخۆیتەوە، دەبێتە هۆی ئەوەی جەستەت ئاوی پێویستی هەبێت بۆ بەردەوامی لە وەرزشەکە.\n-بەهۆی بەرزی ڕیشالە خانەکانیەوە پرۆسەی هەزمکردنی خواردن زۆر خێراتر و باشتر دەکات.\n-ئاوی گوێزی هیندی جەستە لە ژەهرەکان پاکدەکاتەوە و پێستێکی گەنج و ساف و جوانت دەبێت.\n-ڤیتامینی زۆری تێدایە کە وادەکات هۆڕمۆنەکان باشتر کاربکەن و کەمتر توشی بێتاقەتی و خەفەت و گریان ببیت.\n-باڵانسی جەستە ڕێکدەکاتەوە و چارەسەرە بۆ سەرئێشەش.\nکۆمەڵیک دیمەن کە نیشانی دەدات لە دوبەی چۆن پارەکانیان خەرج دەکەن


ن: سه‌لمان شێخ بزێنی\nمن لێره له (كۆبانێ)، له سایه‌ی هه‌وری بارانتا، خه‌ریك بوم نه‌زرم بۆده‌گرتیه‌وه، له ترپه‌كانی دڵما كاته‌كانم بۆ رێكده‌خستیت و ژماره‌كانم ریزده‌كرد، له دانه‌وه‌ی ئاهی قوڵمدا پوشو په‌ڵاشی پێش بارانم بۆ راده‌ماڵیت، له ته‌زووی یه‌ك له دوای یه‌كی جه‌سته‌ما له‌شوێن بروسكه ده‌مویست هه‌وری ناخت خاوكه‌مه‌وه، له‌خه‌یاڵی شه‌وو رۆژما وه‌رزی ئازادیم بۆ به‌رجه‌سته ده‌كردیت. زورگو ته‌په‌و نه‌وراویه كانی كۆبانێم ده‌بونه گوڵزارو به شنه‌ی ئێواره‌دا گوڵی زه‌ردو سورو سپی له چیمه‌نی سه‌وزه‌ڵانا له پێشوازی بوكی سه‌رفرازیدا سه‌مایانده‌كرد.\nبه‌ڵام تو رۆیشتی و نه‌هاتیه‌وه، له (ئه‌فرین)ـا بویته هه‌وری توڕه‌و بویته بارین، له نێوان تاشه‌به‌ردو دارزه‌یتونی سه‌نگه‌ره‌كه‌تا گوڵاڵه‌سوره روان و ئاماژه‌ی شه‌هید بوونت درا به‌چاوی چاوچنۆكانی دنیادا، ده‌نگدانه‌وه‌ی جه‌سته‌ی پاكت مرۆڤایه‌تی شه‌رمه‌زاركردو ئه‌ژنۆی سوڵتانه‌كانی هێنایه له‌رزه.\nمن لێره.... له‌م بێبارینه، سه‌راسیمه له‌و كۆلكه‌زێڕینه‌یه ده‌ڕوانم كه له حزورتا چه‌ماوه‌ته‌وه‌و سه‌رێكی له زه‌ویه نه‌رمه‌ڵانی كۆبانێ داناوه..... بێ بارین بۆ بارینن ئه‌مێستاكه سه‌رسامم.. ده‌بینم بۆته تاقی ئازادیخوازان و پۆل پۆل به‌ژێریدا سه‌رنه‌وی و چاو له زه‌وی و ده‌ست له‌سه‌ر سینگ، له نێو ئاڤێستای كه‌ونارا له ئاڤێستاكه‌ی ئێمه راده‌مێنن، په‌ری ئاسا به‌دو شاباڵه‌كه‌ی، پێش تو هات و له نێو گاتاكانا هێڵێكی سوری به‌ژێر رسته‌یه‌كیدا هێناو پێناسه‌ی خۆی دیاریكرد، دواتر هه‌ر ئه‌وان به‌سه‌ر سواله‌ته‌كانی مێژوودا، تێده‌په‌ڕین، له‌سه‌ر په‌ڕه‌ی شكۆداری ئه‌م چه‌رخه‌دا لێدوان ده‌ده‌ن و په‌یام ده‌نوسن: “شانازیه‌ك كه كه‌س نه‌یبێت بارینی... بارینه‌كانی ئێوه‌یه”.\n3/3/2018 10:09:49 AM


Friday, 04.10.2020, 1:27\nگە‌لی كورد لە گۆتیە‌كانە‌وە ھاتووە كە مێژووە‌كە‌ی نە‌زانراوە لە‌بە‌رە‌وە‌ی دە‌گە‌ڕێنە‌وە بۆ سە‌ردە‌مێكی زۆر كۆنی پێش میلادی ، بە‌ڵام ڕابردووە‌كە‌یان دە‌گە‌رێتە‌وە بۆ ئە‌و سە‌ردە‌مە‌ی كە‌لە چیای زاگرۆس دا بوو لە بە‌ینی عێڕاق و ئێراندا كە گۆتیە كۆچبە‌رە‌كان بوون كە ئە‌مە‌ش دە‌گە‌ڕێتە‌وە بۆ ناوچە‌ی (میزۆپۆتامیا) كە (سۆمە‌ریە‌كان و ئە‌كادیە‌كان و گۆتیە‌كان)تێدا دە‌ژیان كە مە‌بە‌ستمان لە میزۆپۆتامیا ناوچە‌كانی كوردستان و عێڕاق و ئێران ، گۆتیە‌كان واتە گە‌لی كورد ٥٠٠٠ ساڵ پ.م شارێك بە‌ناوی (گۆتیم)ە‌وە ھە‌بوو كە لە‌وێدا دە‌ژیان كە‌لە نزیك میزۆپۆتامیا بوو ، گە‌لی كوردیش وە‌ك (Viking-ڤایكینگ)ە‌كان ھە‌وڵیان داوە شوێنی زیاتر داگیربكە‌ن و ناوچەكە‌یان گە‌ورە‌تر بكە‌ن وە‌ك لە سۆمە‌ریە‌كان و ئە‌كادیە‌كان ، بە ئاسە‌وارە كۆنە‌كانی گۆتیە‌كانا بۆیان سە‌لما كە گە‌لی كورد ٥٠٠٠ ساڵ پ.م سە‌ر بە ھیچ دینێك نە‌بوون بڕوایان بە ھیچ دینێك نە‌بووە، ٢١٥٤ ساڵ پ.م گۆتیە‌كان ئیمپڕاتۆرییە‌تی ئە‌كادیە‌كانیان لە‌ناوبرد بە‌مە‌ش لە چیای زاگرۆس ھاتنە خوارێ و دە‌ستیان گرت بە‌سە‌ر سۆمە‌ریە‌كانیشدا لە ئە‌نجامی داگیركاریە‌كی سۆمە‌ریە‌كان بۆسە‌ر گۆتیە‌كان تێكە‌ڵ بوونێك ڕوویدا لە‌بە‌ینی سۆمە‌ری و گۆتیە‌كانا گۆتیە‌كانیش واتە گە‌لی كوردیش دە‌ستی كرد بە گە‌ڕان بە‌دوای زانیاریدا و ئاشتیخوازتر بێت وە‌ك لە جاران ، لە‌گە‌ڵ ئە‌وە‌ی ١٢٥ ساڵ بە‌ڕێوبە‌رایە‌تی ئە‌م ناوچانە‌یان كرد بە‌رە‌و ڕۆژئاوای دیجلە و بابلیش چوون واتە ئەو ناوچانە‌شیان گرت ، گۆتیە‌كان سە‌ركردایە‌تیە‌كی گە‌ورە‌یان بە‌ڕێوە‌دە‌برد تا ئە‌و ساتە‌ی لە‌ناو خۆیاندا ناكۆكیە‌ك ڕوویدا ، ئیمپڕاتۆریە‌ت( یوور )بە فرسە‌تی زانیوو دە‌ستی گرت بە ناوچە‌كە‌دا واتە سە‌ركردایە‌تی گۆتیە‌كان تا ٢١٢٠ ساڵ پ.م بە‌ردە‌وام بوو ، لە‌بە‌رە‌وە‌ی گە‌لی كورد لە‌و سەردە‌مە‌دا نووسینێكی تایبە‌ت بە خۆیان نە‌بوون واتە رێزمانێكیان نابوو كە بتوانن بنووسن بۆیە ئە‌م زانیارانە ھە‌مووی لە‌لایە‌ن سۆمە‌ریە‌كان و ئە‌كادیە‌كانە‌وە نووسراوە واتە لە‌لا‌یە‌ن دوژمنە‌كانیانە‌وە نووسراوە .\nوشە‌ی كورد لە كوێوە ھاتووە؟\nئە‌گە‌ر تێبینی بكە‌ین وشە‌ی كورد لە زۆر لایە‌نە‌وە ھاتووە‌و چە‌نە‌ھا ووتراو ھە‌یە لە‌سە‌ری یە‌كێك لە‌و ووتراوانە دە‌ڵێ پە‌یڤی كورد لە زمانی فارسیە‌وە ھاتووە لە وشە‌ی (کورت)ە‌وە ھاتووە كە‌بە مانای كۆچبە‌ر دێت ، بە‌پێی وتە‌ی در .(ھۆنیكمێنت) شارە‌زای ناوچە‌ی ڕۆژھە‌ڵاتی ناوە‌ڕاستە دە‌لێ وشە‌ی كورد لە‌گە‌ڵ گۆتیە‌كانا ھە‌مان وشە‌یە واتە لە‌و سە‌ردە‌مە‌شدا پێیان نە‌گوتراوە گۆتی ھە‌ر پێیان گوتراوە كورد ، وتراوێكی تر دە‌ربارە‌ی وشە‌ی كورد دە‌لێت كاتێك لە زمانی سۆمە‌ریە‌كاندا وشە‌ی كورد ئە‌و كاتە‌ی لە‌گە‌ڵ ئە‌كادیە‌كانا دە‌ژیان لە وشە‌ی (كارداكا)ە‌وە ھاتووە، (كاردا) بە تە‌نھا لە سۆمە‌ریە‌كان واتە (پیاوی جە‌نگاوە‌ری ناوشاخ) .\nئایا گە‌لی كورد سە‌ربە چ دینێك بووە؟\nوە‌ك پێشتر ئاماژە‌مان پێكرد گە‌لی كورد سە‌ربە ھیچ دینێك نە‌بووە بە‌ڵام یە‌كە‌م دە‌وڵە‌تی كوردی ١٥٠٠ ساڵ پ.م (پیتانیە‌كان)دینێكی فرە خواییان ھە‌بوو لە گە‌لی كوردا پێش ئە‌وە‌ی دینی ئیسلام بڵاوبێتە‌وە ٥٥٠ ساڵ پێش پ.ز دینی زە‌ردە‌شتیان تێدا بڵاوبویە‌وە واتە دینی پێش ئیسلام لە گە‌لی كوردا دینی زە‌ردە‌شتی بووە كە ٣٥٠٠ ساڵ پ.م دروست بووە‌و كۆنترین دینی تاكە خواییە، بە‌پێی سە‌ردە‌شتیە‌كان ئاو و ئاگر و خۆڵ پیرۆزە بۆیە پە‌نایان دە‌برد بۆ خۆر، لە‌گە‌ڵ ئە‌وە‌شدا مردووە‌كانیان نە‌دە‌ناشت دە‌یان دە‌نا بۆ قە‌لە ڕە‌شە‌كان تا بیان خۆن وە‌لە سە‌ریشیان قە‌شە‌یە‌كی زە‌ردە‌شتی ھە‌بوو كە ئە‌گە‌ر قە‌لە ڕە‌شە‌كە چاوی ڕاستی مردووە‌كە بخوات ئە‌وا دە‌چێتە بە‌ھە‌شتە‌وە وە‌بە پێچە‌وانە‌وە چاوی بخوات ئە‌وا دە‌چێتە جە‌ھە‌نە‌مە‌وە .\nگە‌لی كورد چۆن بوو بە ئیسلام؟\nگە‌لی كورد وە‌ك پێشتر باسكرا دینێكی تاكە خواییان ھە‌بوو، بڕوایان بە یە‌ك خودا ھە‌بووە بۆیە تێگە‌یشتنیان ئاسانتر بووە بۆ دینی ئیسلام و دووە‌م گە‌ل لە‌دوای گە‌لی عە‌رە‌ب كە بووە بە ئیسلام، كە سە‌رە‌تا ٢ صحابە بوون بە ئیسلام ناویان\n(جبان الكردي)و (میمون الكردي) بوو كە یە‌كە‌م كە‌س بوون لە گە‌لی كورد ببن بە ئیسلام، بە‌ڵام بە گشتی تێكڕای گە‌لی كورد كە‌بوون بە‌ئیسلام لە‌سە‌ردە‌می ٦٣٧-٦٤٢ لە‌لایە‌ن حە‌زرە‌تی (عومە‌ر)ە‌وە بوو .\nكێشە‌ی گە‌لی كورد لە‌گە‌ڵ گە‌لی توركدا چییە؟\nئایا یە‌كە‌م چاوپێكە‌وتنی گە‌لی كورد و گە‌لی تورك چۆن بووە واپێكە‌وە ڕێناكە‌ون؟\nلە‌ساڵێ ١٠٧١دا توركە‌كان لە‌جە‌نگی مە‌لاسكێبرا كە ئە‌یان وویست ناوچە‌كە داگیربكە‌ن كە بە‌رامبە‌ر بە‌زانتیوبە‌كان شە‌ڕیان دە‌كرد كوردە‌كان یارمە‌تیانان بە‌زانتیوبە‌كان نزیكە‌ی ٧٠-٧٥ ھە‌زار جە‌نگاوە‌ر بوون لە‌ھە‌مان كاتدا توركە‌كان ٢٠-٣٠ ھە‌زار جە‌نگاوە‌ر بوون، كوردە‌كان نزیكە‌ی ١٠ ھە‌زار جە‌نگاوە‌ر یارمە‌تی توركە‌كانیاندا بە‌مە‌ش شكستیان بە بە‌زانتیوبە‌كان ھێناو و ناوچە‌كە‌یان گرت .\nیارمە‌تیە‌كی دیكە‌ی گە‌لی كورد بۆ تورك جە‌نگی چاڵدێران بوو كە كوردە‌كان بە عوسمانیە‌كانی ڕاگە‌یاند كە ناوچە‌كە‌یان لە ڕۆژئاوا لە‌ژێر مە‌ترسیدایە، عوسمانیە‌كان بە ھاوكاری گە‌لی كورد توانیان لە سە‌فە‌ویە‌كان ببە‌نە‌وە، وە لە دوای ئە‌م جە‌نگە‌وە كوردە‌كان لە دە‌ست سە‌فە‌ویە‌كان دە‌رچوون وە چونە ڕیزی عوسمانیە‌كانە‌وە بە‌مە‌ش عوسمانیە‌كان كوردە‌كانیان وە‌ك ھاوڕێیە‌كی خۆیان بینیوە و متمانە‌یان بە گە‌لی كورد بووە .\nڕێژە‌ی گە‌لی كورد چە‌ندە؟\nبە‌پێی لێكۆڵینە‌وە‌كان نزیكە‌ی ٣٥-٤٥ ملێۆن كورد ھە‌یە ئێستا، لە‌و ڕێژە‌یە ١٤ملێۆن و نیو لە توركیا دە‌ژین ٨ملێۆن لە عێڕاق و ٥ملێۆن و نیو لە ئێران و كە‌متر لە٢ملێۆن لە سوریا، بە‌ڵام بە‌ھۆی چە‌ند جە‌نگێكە‌وە لە ناوچە‌كانی عێڕاق و سوریادا ڕویدا ڕێژە‌ی دانیشتوانی گە‌لی كورد لە وڵاتی ئە‌ڵمانیا گە‌یشتە ١ملێۆن و نیو .\nنیشانە‌كانی گە‌لی كورد چییە؟\nیە‌كێك لە گە‌ورە‌ترین نیشانە‌كانی گە‌لی كورد خۆرە كە‌لە ئاڵاكە‌شماندا ھە‌یە نیشانە‌یە‌كی ھێژاو قە‌شە‌نگە بۆ ئێمە، وەلە ھە‌موو ئیمپڕاتۆرییە‌تە‌كانی جیھاندا ئاژە‌ڵێك نیشانە‌یە بۆ دە‌وڵە‌تە‌كە‌ی وە‌ك ورچ ھێمای دە‌وڵە‌تی ڕوسیایە، گورگ ھێمای توركیایە،لە كوردستانیش ( داڵە )بە‌واتای تە‌مە‌ندرێژی و ھێزو توانا نیشانە‌یە‌كی تری گە‌لی كورد ( كە‌وە )بە واتای پلە‌یە‌كی بێشومار لە خۆشە‌ویستی .\nكلتورو ھونە‌ری گە‌لی كورد چییە؟\nیە‌كێك لە كۆنترین ھونە‌ری گە‌لی كورد\nشاكاری (مە‌م و زین) كە لە‌لایە‌ن ئە‌حمە‌دی نایە‌وە نوسراوە كە باسی كوڕێكی كوردی گە‌نج بە‌ناوی مە‌م لە ڕۆژی نە‌ورۆزدا زین دە‌ناسێ زین كچی سە‌رۆكی بۆتانە، مە‌م و زین پە‌یوە‌ندیە‌كی خۆشە‌ویستی زۆر لە بە‌ینیاندا دروست دە‌بێت، بە‌ڵام وە‌زیری دە‌ستی باوكی زین ( باكۆ ) بە‌غیلی لە‌و پە‌یوە‌ندیە‌ی مە‌م و زین دێت بۆیە ھە‌میشە مە‌م لە‌پێش چاوی باوكی زین دە‌شكێنێ كە وای لێدە‌كات دووری بخاتە‌وە لە كچە‌كە‌ی كە سە‌ركە‌وتوو دە‌بێت لە كارە‌كانی باكۆ مە‌م دە‌كۆژێت و دوای كوشتنی دە‌نێژرێت، زینیش ئە‌وە‌ندە لە‌سە‌ر گۆڕە‌كە‌ی مە‌م دە‌مێنێتە‌وە لە برسان گیان لە‌دە‌ستدە‌دات، زینیش بە‌ھە‌مان شێوە لای مە‌م دە‌نێژرێت، كاتێكیش باكۆ ئاشكرادە‌بێت نزیكترین ھاوڕێی مە‌م (تە‌ژدین) با‌كۆ دە‌كوژێت، باكۆ سە‌ڕاڕای مردنی لە‌بە‌ینی مام و زیندا دە‌نێژرێت، كە وتە‌كە‌ی ئە‌وە‌دە‌بێت كە مردنیش نابێت بە‌یە‌كتان بگە‌یە‌نێت .\nزمانی كوردی لە كوێوە ھاتووە؟\nزمانی كوردی گروپی فارسە‌كان بە‌شی ئە‌وروپای ھندستانە، لە ڕۆژھە‌ڵاتی ناوە‌ڕاستدا چوارە‌م زمانە كە زۆرترین بە‌كارھێنە‌ری ھە‌یە لە‌دوای عە‌رە‌بی و فارسی و توركی، زمانی كوردی لە چە‌ندین زاراوە‌ی جیاواز پێكھاتووە كە ئە‌كرێ نوچە‌یە‌كی كوردی لە ناوچە‌یە‌كی تر بە‌تە‌واوی تێنە‌گات .\n"سە‌رچاوە :بە‌سوپاسێكی زۆرە‌وە لە‌لایە‌ن ئە‌م لینكە‌وە زانیاریە‌كانم دە‌ستم كە‌وت و ھە‌ندێكیشیم لە لایە‌ن سایتی كورتپیدیاوە وە‌ك پشتڕاستكردنە‌وە بە‌كارھێنا.\nLink : https://youtu.be/LNtOJw87dG0


شەڕڤانێکی یەپەژە لە قەڵادزێ بەبیرهێنرایەوە - RojNews\nلە شارۆچکەی قەڵادزێ، یادی شەڕڤانێکی یەکینەکانی پاراستنی ژن-یەپەژە کرایەوە، کە لە بەرخۆدانی سەردەم لە عەفرین شەهیدووە.\nدوانیوەرۆی ئەمڕۆ، لە ماڵی مامڵێ لە شارۆچکەی قەڵادزێ-ی سەر بە ئیدارەی ڕاپەڕین، بە مەراسیمێک یادی شەهید تێکۆشین بۆتان، شەڕڤانی یەکینەکانی پاراستنی ژن-یەپەژە کرایەوە، کە لە بەرخۆدانی سەردەمدا لە عەفرین شەهیدببوو.\nدوای خولەکێک وەستان بەبێدەنگیی بۆ ڕێزگرتن لە خوێنی شەهیدان، ۲٤ مۆم لەلایەن کەسوکاری شەهیدانی بەشداربووی مەراسیمەکەوە داگیرسێندرا، ئەوەش وەک وەفایەک بۆ ٢٤ ساڵی خەبات و تێکۆشانی شەهید تێکۆشین بۆتان.\nلە مەرسیمەکەدا، کوردستان بۆتان، هاوڕێی شەهید تێکۆشین، کورتە باسێکی لەسەر ژیانی شەهید پێشکەشکرد و ئاماژەی بەوەشکرد، کە شەهید تێکۆشین لە ڕۆژهەڵات، باکور و باشوری کوردستان خەباتی کردووە، لەناو خەبات و ڕێکخستندا هەر ئەرکێکی پێ بسپێردرایە، بەبێ دوودڵیی ئەنجامی دەدا، لەسەر داوای خۆشی بەشداری لە بەرخۆدانی عەفرین-دا کردووە.\nوتیشی: تا گەیشتن بە ئاوات و ئامانجەکانی شەهیدان و گەلەکەمان، بڕیار دەدەین کە سەرکەوتن بگەینینە لوتکە و ئاواتەکانی شەهیدان بەدی بهێنین.\nدواتر ڕوناهی سنە، لەسەر ناوی چالاکوانانی سیاسیی و مەدەنیی ڕۆژهەڵاتی کوردستان، قسەیکرد و وتی: ئەو کاتەی شەهید تێکۆشین لە باشوری کوردستان کارو خەباتی دەکرد، من لە قەڵادزێ ناسیم، شەهید تێکۆشان ماندوونەناسانە لە خەباتی ناو گەل کاری دەکرد، جیاوازی لە نێوان هیچ پارچەیەکی کوردستان نەدەکرد، هیچکات نەیدەتوانی بەبێ کارکردن ڕاوەستێ.\nمەراسیمەکە بە وتنەوەی دروشمی "شەهید نامرن" کۆتاییهات.\nشەهید تێکۆشین بۆتان، شەڕڤانی یەکینەکانی پاراستنی ژنان-یەپەژە، لە ٢٦ ی شوباتی ئەمساڵ لە بەرخۆدانی سەردەم لە عەفرین، بەهۆی بۆردوومانی فڕۆکە جەنگییەکانی تورکەوە لە شارۆچکەی شییە-ی عەفرین شەهیدبوو.


ضيمان تؤو كرد و ضيمان دورييةوة؟\nهةفتةيةك لةمةوبةر لة ضاو ثصكةوتيَكي مشعان جبووري دا , لةكةنالي عةرةبية ي ئاسماني وتي: وارصك كةوتووينةلة دةستووردا بنووسرصت عصراق بةشصكة لةنةتةوةي عةرةب , كورديش بةشصكةلة نةتةوةي كوردستان, لة دلَي خؤمدا وتم بةخوا ديسان مة شعان بةقسة خؤش و شيرنةكاني دةيةوصت هةندئك ثارة لةسةركردةكاني كورد بةرداتةوة , وةكو ضؤن لةضةند سالي رابردوودالةبةرنامةيةكي كةنالي ئةلجزيرةدا, دا واي دةولةتي كوردي كرد,تا هةندص ثارةو كورسييةكي لةكؤنطرةي لةندةن بةهةرةشةي ثارتي مسؤطةر كرد , دواي رووخاني سةداميش ,داواي دةركردني هصزي ثصشمةرطةي لةمووسل كرد ,ئةمةش هةمان ياريية. بةلام كاتصك ئاخافتنةكاني سةرؤكي ثةرلةماني كوردستان كاك عدنان موفتيم خوصندةوة زانيم نة مانشصتةكةي من بؤ ئةم نووسينة مةتةلَة نة قسةكةي ئةم جارةي مشعان درؤية.فةرموون بزانيين ضي دةلَيَت :\n(به‌رِێز سه‌رۆكی په‌رله‌مان گوتی " له رِاستیدا عه‌ره‌بی سوننه ده‌یانویست بنووسرێت كه عێراق به‌شێكه له نه‌ته‌وه‌ی عه‌ره‌ب، ئه‌مه‌ش له لایه‌ن ئێمه‌وه رِه‌تكرایه‌وه دواتر پێشنیاری ئه‌وه‌یان كرد ئه‌وه‌ش بنووسرێت كه گه‌لی كوردیش به‌شێكه له نه‌ته‌وه‌ی كورد، ئێمه ئه‌وه‌شمان رِه‌تكرده‌وه گوتمان ئه‌ی ئه‌رزه‌كه ئه‌گه‌ر بنووسرێت نه‌ته‌وه‌ی كورد؟ .\nدواتر گوتیان ده‌نووسین نه‌ته‌وه‌ی كوردستان به واتای گه‌لی كورد ستان به‌شێكه له نه‌ته‌وه‌ی كورد ، گوتمان نه‌خێر ئه‌مه‌ش بۆ ئه‌وه‌یه كه كێشه‌مان بۆ دروست بكه‌ن و دراوسێكان له دژی ئه‌م ده‌ستووره رِاوه‌ستن .\nله‌م قۆناغه‌دا ئه‌گه‌رچی رِه‌نگه بۆ ئێمه وه‌ك شتێكی عاتفی سه‌ركه‌وتنێكی گه‌وره بێت بۆ كوردستان ، به‌لاَم ئایا ئه‌وه واقیعییه‌تی تێدایه ؟ یان ده‌یانه‌وێت خزمه‌تی گه‌لی كوردی پێ بكه‌ن ؟ ئێمه پێمان وابوو كه هیچ یه‌ك له‌مانه نییه و ئه‌مه له به‌رژه‌وه‌ندی كورددا نییه.\nئةم داوايةي سونةكان ,راستة لةمالثةرصكي كوردي , لةرؤذي 13 مانطدا , كةرؤذي بصبةختيية نووسراوة ,بةلام قسةيةكي ثيرؤزو طران بةهاية .\nمن لة 15سالي تةمةنمةوة كاتصك ثةرتووكة مصذوويةكاني طةلي كوردستانم خوصندةوة, ئةو بيرةم لا طةلالَة بوو , عصراق بةشصكة لةنةتةوةي عةرةب ,طةلي كوردستانيش , طةلصكي كؤلؤنيالكراوة , لةلايةن هةر4 داطيركةرةكةيةوة ,هةربؤيةش تاكو نةلصن قادرضوارثارضة كةس نامناسصت.\nئةو ثصشنيازةي سونة عةرةبةكان بؤ مادةي 3 دةستووري(هةميشةيية) 4 مانطةييةكةي عصراق,قسةيةكي مصذوويي و هةقة,بةلام جصبةجص نةكرا ,من بؤخؤم بةتصبينيةوة لةمةودوا بروام بةو ثةندة كورديية دةبصت كة دةلَصت(كة وتت هةق ئاو رادةوةستص).\nسالي 1918 , دواي تصك شكاني ئيمثراتؤريةتي عوسماني , كة زؤرينةي كوردستاني كةوتبووة ذصر دةسةلاتي, شصخ مةحموودي نةمرئةو هةلةي قؤزتةوة , برياري حكومةتصكي كوردستاني لة بةشصكي بضووكي باشووري كوردستاني دا. ئةوكات هصشتا دةولةتي عصراق وةكوو دةولةت لةمصذوودا ناوي نةبوو,ثرؤذةي يةكةمي بةريتانييةكان , دروستكردني دةولةتصك بوو ناويان لص نا عصراق,لةبري هصناني ضيمةنتؤو بلؤك,سةرةتا ويلايةتي بةسراو بةغدا دروستكرا,دواي ململانصيةكي زؤر لةنصوان كوردو بةريتانيا وتوركيا , بؤ بةهصزكردني خانووةكة(دةولةتةكة ,سةبيان كردو ولايةتي مووسل(باشووري كوردستانيان)بةو عصراقةوة لكاند.\nئةم قسانةم 15سال لةمةو بةر لةثةرتوكصكي سةرؤك كؤماري نوئ ي عصراق دا خوصندؤتةوة,بةلام نازانم بؤ ئصستا لةشاري بةغدا لةبيري ضؤتةوة.\nئةوةي من بيزانم لةهةمووشةرو ململانصيةك , لايةك هةلَةيةو ئةوةي تر هةق خواز دةبصت,بةلام لةمادةي3 هةردوولا (نةتةوةي كوردوعةرةب)ناهةقيمان بةسةردا سةثا,دةزانن ناهةقييةكي وا كة بة كؤي ذمارةي كورد و عةرةبةوة 350 مليؤن مرؤظ دةبصت,مةطةر لة شيرن وفةرهاد,يان خةلكي ئةنفا لكراوي طةرمياني بصكةس كرابصت,كة هصزصك ثارتصك نةبصت ئصسك و ثرووسكةكانيان\nوة ك براو ضارةنووسازةكانييان,(بارزانيةكان) بصنصتةوة ناوضةكاني خؤيان.\nبةرثرساني كورد بةتايبةتي ئةوانةي كليلةكاني كصشةي كورديان لة ملكردوة و بةكةسي تر ئةو ملوانكةية رةوا نابينن ,نووسيني ئةوةي طةلي كورد لةباشوور بةشصكة لةنيشتماني دايك,لةم قؤناغةدا نة ئةمةريكا, نة نةتةوة يةكطرتووةكان دذي دةبصت,بة كارصكي عاتفي بزانن ؟دةبصت ئصمة نيو مليؤن شةهيدو و 182 هةزار ئةنفال وتةخت كردني 5هةزار طوندوو %40 تةعريبي باشووري كوردستانمان بؤضي دابصت لة 80 سالي رابردوودا؟؟ .\nخوصنةران , من و هةباسي برام , زؤرجار لةطةل شةهيدي باوكم, شةواني سارد و زستاني ديبةطةمان بةطفتوطؤي سياسي بةسةر دةبرد,باوكم بةهؤي ئةوة ي رةنجدةرو جوتيارصك بوو , وةك منو برا طةورةكةي ترم نةبوو, هةر زوو بروامان ثص دةهصنا, كةهةموو شصوة حكومةتةكاني عصراقي داطيركةر ضييان بؤ كورد نةكردووة, تةنيا قسةي شيرين ودواتر طورزوةشان بووينة.\nهةردووكمان بةهؤي ئةوةي بروامان بةماركسيزم هةبوو,لة بةرامبةر سةركردة كوردةكان بروامان بةياساي نةفي نةفيشي هةبوو,بؤية كاتصك نةيدةتواني قةناعةتمان ثص بهصنصت , كةمصك توورة دةبوو , دةيووت بةس ثصم نالصن ئصوة كوري كصن ؟نة بة مةليك فةيسةل نة بةعةبدولكةريم قاسم نة بة مةلا مستةفا نةبة مام جةلال )رازي نين ؟\nبةرصزان بةسةري مادةي 58 كة ثيرؤزترين و سةركةوتوترين ديبلؤماسيةتي سةركردايةتي كوردة, ,دواي رووخاني سةدامةوةو بة 2حكومةتي عصراقي نوئ يةك دصري جص بةجص نةكراوة .\n, سةرهةلداني دوو دةستوورة(سةفةري و هةميشةية 4 مانطييةكة) ئةطةرمادةي 3 لةبري ئةوةي ئاوا نووسراوة (عصراق ئةندام و دامةزرصنةري كؤمكاري عةربيية,ثا بةندي ميساقةكةيةتي و بةشصكة لةدونياي ئيسلامي )و بنوسراية (عصراق بةشصكة لةنةتةوةي عةرةب و طةلي كورديش لةم بةشة بةشصكة لةكوردستان)بص دوو دلي وازم لةبةرةي ئؤثؤزسيؤني دةهصنا.\nبةلام دة هةندة , كوردسات, (بةلئ بؤ دةستوور) بيخاتة سةري سةرةوةي كةنالةكةيانةوة, بمصنصتةوة و تصبثةرصت بة بةرنامةي طورج و طؤلي مندالا ن ,تادةطاتة هةوالةكاني كؤتايي وئاخافتنةكاني بؤش لةنصو كؤشكي سثي.\nكوردستان تصظيش قةردي 15سالةي راطةياندني ثارتي بةرامبةر بة ناسيني كصشةي ئةنفال بداتةوة , يةكةم كاري هةر ضوار كابينةي حكومةتةكةي لةبةرامبةر ئةنفال ,بةهصنانةوةي تةرمي بارزانية كان دةست ثص بكات ,هةزار ئةوةندةش ئةو قسة ناسياسيانةي جةلال جةوهةر بةرثرسي مةلبةندي 2 يةكصتي بيكات(ئةوةي دةنط نةدات بة بةلئ خائينةو بةشصوةك لةشصوةكان لة خزمةتي بةعسي و تيرؤريستةكانة),مةلابةختياريش بةدذة ديموكراسي دةنطدةراني نةخصر باس بكات , د بةرهةميش سةد ئةوةندة جؤت بةرةو مةرة بذمصرصت. من دذي ئةم دةستوورةم ,تاكو مادةي 3 بةقسةي مشعان و متةلط و دلصمي #نةكةن, من بروام بةسةرةتاي ئةو سروودة دةمصنصت كةدةلصت\nرئ ي خةباتمان ضةندة سةخت ودووربصت\nبا ضوار دةورمان كلثةي ئاطربصت ..........\n#3 نوصنةري نةتةوةيي عةرةي سونةن


PSK: حکوومەت بەرامبەر ئێریشان بێدەنگە - دارکا مازی\nPSK: حکوومەت بەرامبەر ئێریشان بێدەنگە\nپارتیا سۆسیالیستا کوردستانێ (پەسەکە) دەربارێ ئێرشا دژی ئاڤاھیا پارتیا دەمۆکاتیکا گەلان (ھەدەپێ)یا ل ئیزمیرێ راگھاند “حکومەتا ئاک پارتیێ ل ھەمبەر ئێرشێن ل دژی ئۆپۆزسیۆنێ بێدەنگە، پشتا ئێرشکاران دگریت.”\nئیرۆ رۆژا پێنجشەمێ 17/6/2021ێ پەسەکێ دەربارێ ئێرشا دژی ئاڤاھیا ھەدەپێ ل ئیزمیرێ داخویانیەک بەلاڤ کر و د وێ داخویانیێ دا ئێریشا ل سەر ھەدەپێ و کوشتنا ئەنداما ھەدەپێ ب توندی شەرمەزار کر.\nد داخویانیا خوە دا پەسەکە دبێژیت: “ل گۆری نووچەیێن مەدیایێ، کەسەکێ کو ئێریشی ئاڤاھیا ھەدەپێ ل ئیزمیرێ کریە، د ھەمان دەمێ دا ئەندامەکا ژن یا ھەدەپێ ژی د ناڤا ئاڤاھی دا کوشتیە.”\nپەسەکە کریارێن حکوومەتێ یێن دژی ئۆپۆزسیۆنێ ببیر خستن و راگھاند: “پێشتر ژی خواستن سەرۆکێ جەهەپێ کەمال کلچدارۆغلوو ب کەسەکێ دەرڤەی یاسایێ بدەنە نیشاندان و سەرۆکێن پارتیێن سیاسی راستی ئێرشێ ھاتنە. ل کوردستانێ، زەخت و ئاستەنگیێن ل پێشیا چالاکیێن سیاسی ھەر کو دچیت زێدەتر دبن. ھەر رۆژ، ب سەدان سیاسەتمەدارێن کورد تێنە دارزاندن، گرتن و داڤێژن زندانان. دۆزا گرتنێ یا ل دژی چار پارتیێن کو پەیڤا کوردستانێ بکار ئانیە بەردەوامە. پارتیا مرۆڤ و ئازادیێ (پا) ھەر چەند ھەموو بەلگە و پرۆسەیا پێویستێن ژ بۆ دامەزراندنا فەرمی تەمام کریە ژی، لێ وەزارەتا ناڤخوە بەلگەیێن وێ وەرناگریت.”\nپەسەکە تەکەز دکەت کو حکوومەتا ئاک پارتی ل ھەمبەر ئێرشێن ل دژی موخالەفەتێ بێدەنگە و دبێژیت: “دەستھلاتداریا ئاکەپێ، پشتا ئێرشکاران دگریت. دادگەها کو د بن فەرمانا دەستھلاتداریێ دایە، ئەرکێن خوە بجھ ناینیت.”\nھەروھا پەسەکێ راگھاندیە: “ئێرشا ل دژی ئاڤاھیا ھەدەپێ یا ئیزمیرێ یەکەم ئێرشا دژی ئالیێن ئۆپۆزسیۆنا رەژیما یەک زلامیا داگیرکەر نینە. ئەگەر وھا بەردەوام بیت، نابیتە ئێرشا داویێ ژی. ئەم ئێرشا ل دژی رێخستنا ھەدەپێ یا ئیزمیر کو ل پێش چاڤێن ھێزێن ئەولەھیێ ھاتە ئەنجامدان پرۆتەستۆ دکەین. ئەم سەرساخیێ ژ مالباتا کەسا د ئێریشێ دا ژیانا خوە ژ دەست دایە و ژ ھەدەپێ دخوازەن.\nئاڤاھیا پارتیا دەمۆکراتیکا گەلان (ھەدەپێ)یا ل ئیزمیرێ راستی ئێرشا کەسەکی ھات و ھەولا شەوتاندنا ئاڤاھیێ ھات دایین و د ئەنجاما وێ ئێریشێ دا ئەندامەکا ھەدەپێ یا ب ناڤێ دەنیز پۆیراز ھاتە کوشتن.


کۆدە دزەپێکراوەکانی iOS 14 زانیاری زیاتریان ئاشکرا کرد: ناوی ئامێرە نوێیەکانی ئەپڵ و دیزاینێکی نوێ بۆ پەڕەی ماڵەوەی iOS – کەی ئای تی ئێن\nفەرهەنگی کوردی <> عەرەبی وبە پێچەوانەوە بۆ ئایفۆن و ئایپاد کەوتە ئەپستۆرەوە.\nهاك لە ئاسایشی و پاراستنی كۆمپیوتەر ( Hack in Computer Security )دا.\nستافی بەڕێوەبەرانی تۆڕی تەکنەلۆژیای زانیاری کوردی پیرۆزبایی جەژنی ڕەمەزانتان لێدەکەن!\nلینۆڤۆ چەند تابلێتێکی نوێی بە توانستی مامناوەندەوە ڕاگەیاند و نرخیان لە 70$ دەست پێدەکات\nئەپڵ بە فەرمی وەشانی iOS 12.1ـی بۆ ئایفۆن و ئایپاد و ئایپۆد بەردەست کرد\nئەپڵ قبوڵکردنی ئەپە پەیوەندیدارەکانی ڤایرۆسی کۆرۆنا لە کۆگای App Store سنووردار دەکات\n|پڕۆژە| وەرگێرانی پەرتووکی The Road Aheadی بیڵ گەیتس بۆ سەر زمانی کوردی.\nمۆبایلی Galaxy Fـی چەماوە لەوانەیە نرخی بگاتە 2500$ دۆلار\nبە فەرمی نوێکردنەوەی ئەندرۆید P ڕاگەیەنرا؛ تایبەتمەندییە نوێیەکانی ئەندرۆید\nبە فەرمی مۆبایلی چەماوەی Galaxy Z Fold3 بە کامێرای ژێر ڕوونما و زیاترەوە نمایش کرا\nچۆنیەتی دروستکردنی | چاوەروانبە | loading بە بەکارهێنانی CSS3 و HTML\nکۆدە دزەپێکراوەکانی iOS 14 زانیاری زیاتریان ئاشکرا کرد: ناوی ئامێرە نوێیەکانی ئەپڵ و دیزاینێکی نوێ بۆ پەڕەی ماڵەوەی iOS\nکەمتر لە 3 مانگ ماوە بۆ ئەنجامدانی کۆنگرەی WWDC20 (ئەگەر ڤایرۆسی کۆرۆنا بهێڵێت) بۆ ڕاگەیاندنی وەشانی iOS 14 تێیدا، بەڵام کۆدەکانی وەشانەکە دزەی پێکرا و زۆرینەی تایبەتمەندییە نوێیەکانی ئاشکرا بوو.\nپێگەی 9To5Mac توانیویانە کۆدە دزەپێکراوەکانی iOS 14 ـیان دەست بکەوێت و بە بەردەوامی سەرقاڵن تاوەکو پشکنینی تێدا بکەن بە مەبەستی ئاشکراکردنی تایبەتمەندییە نوێیەکانی. پێگەکە توانیویانە بە شێوەیەکی زۆر باش زانیاری و تایبەتمەندییەکانی نێو کۆدە دزەپێکراوەکانی وەشانەکە ئاشکرا بکەن و بڵاوی بکەنەوە. ئەمانە زانیارییە دزەپێکراوەکانی وەشانەکەن:\nکۆدە دزەپێکراوەکانی iOS 14 پێمان دەڵێت ئەم ئامێرانە لە ڕێگەن:\nتابلێتی نوێی iPad Pro بە هەبوونی 3 دانە کامێرا لە پشتەوە، هاوشێوەی iPhone 11 Pro، هەروەها پشتگیری لە AR دەکات.\nئایفۆنێکی نوێ بە هەبوونی هەستەوەری پەنجەمۆری Touch ID، بێگومان ئەمە iPhone 9 یاخود iPhone SE 2 دەبێت.\nئامێرێکی نوێی Apple TV بە هەبوونی کۆنتڕۆڵێکی نوێوە.\nئامێرێک بە ناوی AirTags، کە تایبەت دەبێت بە دۆزینەوەی شوێنی کەلوپەلەکان.\nپێشتر سەرجەم ئەو زانیارییانە دزەیان پێکرابوون، بۆیە نوێ نین.\nکۆدە دزەپێکراوەکانی iOS 14 پێمان دەڵێت ئەم گۆڕانکارییانە لە وەشانی iOS 14 ڕوو دەدەن:\nدیزاینێکی نوێ بۆ پەڕەی سەرەکی ئەپەکانی iOS و وەکو بژاردە زیاد دەبێت، کە ئەپەکان بە شێوەی لیست نیشان دەدات و گەڕان و دۆزینەوەی ئەپەکان ئاسانتر دەکات. ڕوون نییە کە دیزاینەکەی چۆن دەبێت، بەڵام پێشبینی دەکەین هاوشێوەی لیستی ئەپەکانی watchOS ببێت.\nئەپێکی نوێی AR، کە بە خستنە سەری کامێرا بۆ سەر بنەماکان، زانیارییەکانی زیاتر نیشان دەدات. بۆ نموونە؛ کاتێک تێیدا کامێرا دەخەیتە سەر کۆگایەکی ئەپڵ، زانیاری و نرخی ئامێرەکان نیشان دەدات.\nئەپە لایەنە سێیەمینییەکان (ناسەرەکییەکان) توانایان دەبێت گونجاندن لەگەڵ ئەپی Settings بکەن و پاشبنەماکان بۆ بەشی پاشبنەماکانی Settings زیاد بکەن. ئەمەش گۆڕینی پاشبنەماکان ئاسانتر دەکات و ڕەنگە لە کۆتایدا ڕێگە بە گەشەپێدەران بدات تاوەکو پاشبنەمای داینامیک درووست بکەن.\nخزمەتگوزاری HomeKit توانای دەبێت ڕەنگی گەرمی گڵۆپەکان لەگەڵ ڕووناکی خۆردا بگونجێنێت.\nزیادکراوێک کە ڕێگە بە مۆبایل دەدات تاوەکو دەنگە ئاگادارکەرەوەکانی وەک ئاگرکوژێنەوە و پۆلیس و زیاتر بناسێتەوە و هەززەی مۆبایلەکە هاوشێوەی دەنگەکان لێ بکات. ئەمە بە سوود دەبێت بۆ ئەو کەسانەی کە توانای بیستنیان لەدەست داوە.\nنوێکارییەکی زۆر بچووک؛ زیادکردنی بەشی وێنە بڵاوکراوەکانی هاشتاگی ShotOniPhone# لە نێو ئەپی Photos.\nئەم زانیارییانە تەواو نوێن و پێشتر هیچ کامیان دزەیان پێ نەکرابوون، وا دیارە ئەپڵ ژمارەیەک گۆڕانکاری زۆر و نایاب لە وەشانەکەدا ئەنجام دەدات.\nبێگومان وا دیارە پێگەی 9to5Mac زانیاری زیاتری وەشانەکەی لەلایە، بەڵام نایەوێت هەمووی بە یەکجار بڵاو بکاتەوە. هاوکات پێگەی MacRumors هاوشانی 9to5Mac، زانیارییەکانی وەشانەکە بڵاو دەکاتەوە.\nتاگەکان Apple Apple Tags ئای ئۆ ئێس ئەپڵ iOS 14 iPad iPad Pro iphone iPhone 9 WWDC 20 زانیاری دزەپێکراو هەواڵ


📅 02-12-2016 رێکەوت و رووداو\n📅 دەمێ تومارکرنێ Dec 2 2016 10:41AM\n👁 ئەڤ بابەتە 8,282 جار هاتیە دیتن\n- مامۆستایانی ناڕازی رایدەگەیەنن، هەموو ئەندامە دە [ زێدە... 👁] ✖ ✖ ✖ 1 5 ✔ 99% ✍ هـ.ب. 2-12-2016 10:41:21\n📅 04-12-2016 رێکەوت و رووداو\n📅 دەمێ تومارکرنێ Dec 4 2016 11:07AM\n👁 ئەڤ بابەتە 11,757 جار هاتیە دیتن\n- گردبوونەوەی مامۆستا و فەرمانبەرانی زانکۆ و بەبەش [ زێدە... 👁] ✖ ✖ ✖ 1 16 ✔ 99% ✍ هـ.ب. 4-12-2016 11:07:31\n📅 08-03-2016 رێکەوت و رووداو\n📅 دەمێ تومارکرنێ Mar 8 2016 9:22AM\n- لە چوارچێوەی ئامادەکارییەکان بۆ پرۆسەی کۆنترۆڵکر [ زێدە... 👁] ✖ ✖ 4 7 ✔ 99% ✍ هـ.ب. 8-3-2016 9:22:17\n📅 08-05-2015 رێکەوت و رووداو\n📅 دەمێ تومارکرنێ May 8 2015 9:31AM\n- ناوەندی چاپەمەنی و راگەیاندنی یەپەگە ئەنجامی چال [ زێدە... 👁] ✖ ✖ 1 5 ✔ 99% ✍ هـ.ب. 8-5-2015 9:31:23\n📅 11-05-2016 رێکەوت و رووداو\n📅 دەمێ تومارکرنێ May 11 2016 4:21PM\n👁 ئەڤ بابەتە 6,378 جار هاتیە دیتن\nدەرەوەی کوردستان - سەرۆک ئەرکانی سوپای تورکیا رای [ زێدە... 👁] ✖ ✖ 1 1 ✔ 99% ✍ هـ.ب. 11-5-2016 16:21:59\n📅 12-11-2015 رێکەوت و رووداو\n📅 دەمێ تومارکرنێ Nov 12 2015 6:56PM\nباشووری کوردستان - کاتژمێر 7ی بەیانی پڕۆسەی شەنگا [ زێدە... 👁] ✖ ✖ 0 6 ✔ 96% ✍ هـ.ب. 12-11-2015 18:56:19\n📅 13-04-2017 رێکەوت و رووداو\n📅 دەمێ تومارکرنێ Apr 13 2017 8:49AM\n👁 ئەڤ بابەتە 9,957 جار هاتیە دیتن\n- والی ئامەد لە 14 گوندی سێ ناوچەی لیجە و هازرۆ و [ زێدە... 👁] ✖ ✖ 3 2 ✔ 99% ✍ هـ.ب. 13-4-2017 8:49:48\n📅 13-11-2015 رێکەوت و رووداو\n📅 دەمێ تومارکرنێ Nov 13 2015 7:40AM\n👁 ئەڤ بابەتە 10,954 جار هاتیە دیتن\n- هێزی پێشمەرگەی کوردستان، لە گوندێکی سەر بەناح [ زێدە... 👁] ✖ ✖ 0 9 ✔ 93% ✍ هـ.ب. 13-11-2015 7:40:37\n👁 ئەڤ بابەتە 12,308 جار هاتیە دیتن\n👁 ئەڤ بابەتە 9,641 جار هاتیە دیتن


ڕوبع ئەلخالی - ویکیپیدیا، ئینسایکڵۆپیدیای ئازاد\nبیابانی ڕوبع ئەلخالی (بە عەرەبی: الربع الخالي) گەورەترین بیابانی لمی جیھانە، بەشێکە لە بیابانی عەرەبی، کە چوارەم گەورەترین بیابانی جیھانە سێ یەکی باشووری ڕۆژھەڵاتی نیمچە دوورگەی عەرەبی داگیردەکات، ڕوبع ئەلخالی لە ئێستادا لە نێوان چوار وڵاتدا دابەش بووە: سعودییە، یەمەن، عومان و ئیمارات، کە بەشی زۆری بیابانەکە دەکەوێتە ناو خاکی سعودیەوە بە ڕووبەری ٤٣٠ ھەزار کیلۆمەتر دووجا، کە بڕی ٦٧٬٧٪ کۆی تەنە لمییەکانی بیابانەکە لە سعودییە دایە تەپۆلکە لمییەکانی پتر لە ٣٠٠ مەتر بەرزدەبێتەوە و بە بەردەوامی دەجولێن.\nمیرنشینە یەکگرتووە عەرەبییەکان، عەرەبستانی سعوودی، یەمەن، عومان\n٦٨٠٬٠٠٠ کیلۆمەتر دووجا\nیەکەم گەریدەی خۆڕھەڵاتناس کە سەردانی ئەم بیابانەی کردبێت بێرترام تۆماس (١٩٣١) و جۆن فلیپ (١٩٣٢) بوو.\nسەرەڕای سەختی و نالەباری ناوچەکە و کەمی چالاکییە مرۆیییەکان، ناوچەکە دەوڵەمەندە بە نەوت و گازی سروشتی و کانزاتیشکدەرەکان، لمی شووشەو وزەی خۆر بۆیە چیتر بە واتای (روبع ئەلخالی)(گەرەکە چۆڵەکە) نایەت ھەروەک بانگیان دەکرد، ناوچەکە ئاوەدانە ئێستا لەگەڵ ناوەند و وێستگەکانی کۆمپانیای نەوتی نیشتیمانیدا، فڕۆکە و ئۆتۆمبێل بە ئاسمان و زەویی خۆیدا دەسوڕێنەوە و پاشەکەوتی کانزاکانیان پەرتەوازە دەبێت.\nبیابانی ڕوبع ئەلخالی لەسەر ھێلی درێژی ٤٥ تا ٥٦ ی ڕۆژھەڵات ھەڵکەوتووە کە نزیکەی ١٢٠٠ کم. ھەروەھا درێژدەبێتەوە لە نزیک ھێلی پانی ١٦ ەوە تاوەکو ٢٣ ی باکوور. ڕووبەرەکەی نزیکەی ٦٤٠ ھەزار کیلۆمەتر دووجایە\nبیابانی ڕوبع ئەلخالی بە دەنکە لمییەکان داپۆشراوە، ھەندێکیان جوڵە دەکەن و ھەندێکیشیان جێگیرن، ھەندێک لە لمەکان لە شێوەی پێڵاوی ئەسپین و ھەندێکیشیان لە شێوەی درێژکۆلەیی دان بە شێوەی ڕەگەزی پێک ھاتەکەیان دابەش بوون. ئەم دەنکە لمانە لە خۆرئاوای بیابانەکەوە تەپۆلکەی لمی دروست دەکەن تا بەرزی (١٥٠٠ پێ) و لە ڕۆژھەڵات (٥٠٠ پێ) و لە باشووری ڕۆژئاوای (٢٠٠٠ پێ) لە باکوور (١٥٠٠ پێ).\nکەشوھەوای ڕوبع ئەلخالی کەش و ھەوایەکی بیابانی کیشوەرییە کە زۆر زۆر گەرمە و لەزستاندا سەرما و باران زۆر کەمە و خۆڵبارین بەدرێژایی ساڵ ھەڵدەکات و پلەکانی گەرمای گەورەی ھاوین لە ٤٠ بۆ ٥٠ سیلیلیزی و ھەندێک جاریش دەگاتە سەرووی ٦٠ سیلیلیزی و کەمترین پلەی گەرمی تۆمار کرابێت لەزستاندا لە ٧ سیلیلیزییەوە تا سفر بووە.\nبڕوانە ڕوبع ئەلخالی لە نیمچە دوورگەی عەرەبی.\n^ Vincent, Peter (2008-01-17). Saudi Arabia: An Environmental Overview. CRC Press. ISBN 978-0-203-03088-2.\n^ "Saudi Aramco World : Lakes of the Rub' al-Khali". archive.aramcoworld.com. Retrieved 2021-03-01.\n^ "Southwestern Asia: Most of Saudi Arabia, extending into Oman, United Arab Emirates, Yemen, Egypt, Iraq, Jordan, and Syria | Ecoregions | WWF". World Wildlife Fund. Retrieved 2021-03-01.\n^ van Beek, Gus W. (1958). "Frankincense and Myrrh in Ancient South Arabia". Journal of the American Oriental Society. 78 (3): 141–152. doi:10.2307/595284. ISSN 0003-0279.\n^ "NOVA Online/Lost City of Arabia/Zarins Interview". www.pbs.org. Retrieved 2021-03-01.\nکۆمنزی ویکیمیدیا، میدیای پەیوەندیدار بە ڕوبع ئەلخالی تێدایە.\nوەرگیراو لە «https://ckb.wikipedia.org/w/index.php?title=ڕوبع_ئەلخالی&oldid=830084»\nدواجار لە ١٦:١٧ی ٢٧ی ئابی ٢٠٢١ دەستکاری کراوە\nئەم پەڕەیە دواجار لە ١٦:١٧ی ٢٧ی ئابی ٢٠٢١ نوێ کراوەتەوە.


◄ ئەنجام: 13 تۆمار دۆزرایەوە، لاپەڕە 1 لە 2 ژمارەی تۆمار لە لاپەڕەیەکدا: 🗐 1 🗐 5 🗐 10\n📝 بزوتنەوەی گۆڕان و کۆمەڵی ئیسلامیی کوردستان ڕاگەیەندراوێک لەسەر دۆخی هەرێمی کوردستان بڵاو دەکەنەوە. | پۆل: بەڵگەنامەکان | زمانی بابەت: 🏳 کوردیی ناوەڕاست\n#کۆمەڵی ئیسلامیی کوردستان | #بزوتنەوەی گۆڕان |\n📅 رۆژی دەرچوون: 12-10-2017\n➕ ئەم بابەتە لەلایەن: (هاوڕێ باخەوان)ەوە لە: Oct 13 2017 10:16AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Oct 13 2017 12:02PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 13 2017 12:02PM باشترکراوە\n👁 ئەم بابەتە 2,774 جار بینراوە\n📖 بەرنامەی لیستی کۆمەڵی ئیسلامیی کوردستان ژمارە (194) بۆ هەڵبژاردنی پەرلەمانی کوردستان 2018 | پۆل: کورتەباس | زمانی بابەت: 🏳 کوردیی ناوەڕاست\nبەرنامەی لیستی کۆمەڵی ئیسلامیی کوردستان ژمارە (194) بۆ هەڵبژاردنی پەرلەمانی...\nبەرنامەی لیستی کۆمەڵی ئیسلامیی کوردستان ژمارە (194)\nبۆ هەڵبژاردنی پەرلەمانی کوردستان\nکۆمەڵی ئیسلامیی کوردستان، وەکو هێزێکی سیاسیی کاریگەری سەر گۆڕەپانی کوردستان، هەمیشە و هەردەم خۆی لە بەرەی گەل و خەڵکی ستەملێکراو و مافخوراوی کوردستاندا بینیوەتەوە، داکۆکیکارێکی سەرسەخت بووە لە مافە ماددی و مەعنەوییەکانتان، بۆ هێنانەدی خۆشگوزەرانی و خۆشبەختیی تەواوی خەڵکی هەرێمی کوردستان، ئه و هەڵوێستەشی لە هەموو پرۆژە سیاسی و ڕێکخراوەیی و حکومی و پەرلەمانییەکانیدا ڕەنگی داوەتەوە.\nئێستاش کە بە لیستی ژمارە (194) و لەژێر دروشمی (کۆڵنادەین و بەردەوامین) بەشداریی هەڵبژاردنی پەرلەمانی کوردستان دەکات لە ڕۆژی (30/9/2018)، لە میانەی بەرنامەی لیستەکەیدا کارنامەیەکی واقعی و سەردەمییانەی بۆ نوێنەرانی داهاتووی لە پەرلەمانی کوردستان ئامادە کردووە، کە تەواوی خاڵ و بڕگەکانی لە بەرژەوەندیی ئێوەی هاووڵاتیدایە، لە پێناو چارەسەری ڕیشەیی قەیرانە سیاسی و ئابووری و خزمەتگوزارییەکانی هەرێمی کوردستاندا.\nکۆمەڵی ئیسلامیی کوردستان چاوەڕوانیی لە ئێوەی دەنگدەری بەڕێز هەیە کە بە گوڕ و تینێکی زۆرەوە بەشداریی هەڵبژاردنەکان بکەن و دەنگتان بە لیستی ژمارە (194)ی کۆمەڵی ئیسلامیی کوردستان بدەن، لە پێناو سەرخستنی ئەم بەرنامەیەدا.\nبڕگەکانی بەرنامەی لیستی (194)ی کۆمەڵی ئیسلامیی کوردستان.\n1.\tچالاککردنی دامەزراوەکانی وەک: (ڕۆڵی چاودێریی پەرلەمان، دیوانی چاودێریی دارایی، دەستەی نەزاهە) لەپێناو ڕووبەڕووبوونەوەی گەندەڵی و بنەبڕکردنی بازرگانیی سیاسی.\n2.\tبە دامەزراوەیی کردنی هێزی پێشمەرگە و هێزە ئەمنییەکان و نەهێشتنی دەستی حیزب تیایاندا و کارکردن بۆ باشکردنی گوزەرانی پێشمەرگە و هێزە ئەمنییەکان.\n3.\tداکۆکیکردن بۆ چەسپاندنی مافە سیاسییەکانی هاووڵاتیانی کوردستان، وەک: (مافی خۆپیشاندان و مافی دەربڕینی ئازاد و کۆبوونەوەی بێ قەید و مەرج).\n4.\tکارکردن لەسەر ڕێزگرتن و جێبەجێکردنی یاسا و ڕێگرتن لە دەستوەردان لە کاروباری دادگاکان.\n5.\tهەڵوەشاندنەوەی دەزگا ئەمنییە حیزبییەکان و دامەزراندنی دامەزراوەی نیشتمانی کە کاری تەنها پاراستنی ئاسایشی هەرێمی کوردستان و سەر و ماڵی هاووڵاتیان بێت، لە چوارچێوەی یاسادا کارەکانی ڕاپەڕێنێت و بە هیچ جۆرێک دەست وەرنەدات لە ژیان و مافە سیاسی و کۆمەڵایەتی و ئایینییەکانی خەڵکی کوردستان.\n6.\tکارکردن لەپێناو دابینکردنی ژیانێکی خۆشگوزەران بۆ خەڵکی کوردستان، بە جۆرێک هەموو تاکێک بەهرەمەند بێت لە سامانی سروشتی و داهاتەکانی کوردستان بە دادگەری.\n7.\tئەنجامدانی هەڵبژاردنەکان لە کاتی خۆیدا بە شێوەیەکی پاک و بێگەرد، لەپێناو دەستاودەستکردنی دەسەڵات، کە ببێتە مایەی بەرجەستەکردنی ئیرادەی ڕاستەقینەی خەڵکی کوردستان، ئەمەش بە دیاریکردنی ڕۆژی هەڵبژاردن بە یاسا.\n8.\tبە دامەزراوەیی کردنی پەیوەندییە دیپلۆماسی و نێودەوڵەتییەکان و دروستکردنی لۆبی بۆ بەدەستهێنانی مافە نەتەوەیی و نیشتمانییەکانی هەرێمی کوردستان.\n9.\tڕەتکردنەوەی هەموو جۆر و شێوازەکانی تیرۆر و تۆقاندن، بە هەر ناوێکەوە و لەلایەن هەر کەس و تاقمێکەوە ئەنجام بدرێت.\n1.\tکارکردن بۆ ئەوەی هەرێمی کوردستان ببێتە خاوەنی دەستووری خۆی، کە چوارچێوەی یاسایی سیستەمی فەرمانڕەوایی لە هەرێم و ماف و ئازادییەکانی هاووڵاتیان تیایدا پارێزراو بێت.\n2.\tداکۆکیکردنی تەواو لەوەی سیستەمی سیاسیی هەرێم پەرلەمانی بێت بە هەموو ماناکانی کە ئەم سیستەمە لەخۆی دەگرێت.\n3.\tڕاگرتنی هاوسەنگی و هەماهەنگی لە نێوان هەر سێ دەسەڵاتی (یاسادانان و جێبەجێکردن و دادوەری)دا و هیچ کامیان هەژموونی بەسەر ئەوی دیکەدا نەبێت.\n4.\tجەختکردنەوە لەسەر پاراستنی شکۆی دامەزراوەیی پەرلەمان و هیچ کەس و لایەنێک بۆی نەبێت پێشێلی بکات.\n5.\tسەرجەم دامەزراوەکانی هەرێمی کوردستان ملکەچ بن بۆ چاودێریی پەرلەمان.\n6.\tپاراستنی پێگەی یاسایی ئۆپۆزسیۆنی پەرلەمانی و بە یاسا پارێزگاری لە ماف و ئازادییە سیاسییەکانیان بکرێت.\n7.\tهەمووارکردنەوەی ئه و یاسایانەی کە دژن بە نەگۆڕەکانی ئایینی ئیسلام و ماف و ئازادییە گشتییەکان.\nسێیەم/ ئابووری و خۆشگوزەرانی\n1.\tهەمەچەشنکردنی سەرچاوەکانی داهاتی هەرێمی کوردستان، بە شێوەیەک تەنها پشت بە داهاتی کەرتی نەوت نەبەستێت.\n2.\tڕێگر کردن لە تاڵانفرۆشکردنی نەوتی خاو و بەرهەمەکانی و دەرهێنانی لە دەستی کەس و حیزب و بەکارهێنانی لە باشکردنی گوزەرانی هاووڵاتیاندا، ئەمەش بە کاراکردنی یاسای نەوت و گاز.\n3.\tپەرەپێدانی زیاتری کەرتی کشتوکاڵ و توانای جووتیار لە پێناو پاراستنی ئاسیشی خۆراک، بە شێوەیەک لە سەرجەم بەرهەمە سەرەکییە کشتوکاڵییەکان هەرێمی کوردستان بگاتە خوددابینکاری و هەناردەکردنی بۆ دەرەوەی هەرێم.\n4.\tگرنگیدان بە سامانی ئاو و پاراستنی ئاوی ژێر زەوی و گلدانەوەی ئاو لە ڕێگەی دروستکردنی بەنداوی زیاتر، لەگەڵ دابینکردنی ئاوی پاک بۆ هاووڵاتیان، بەپێی ستاندارە نێودەوڵەتییەکان.\n5.\tگرنگیدان بە کەرتەکانی بازرگانی و پیشەسازی و سازکردنی زەمینە بۆ خستنەگەڕی سەرمایەی ناوخۆیی و نێودەوڵەتی لە هەرێمی کوردستان، بە مەبەستی کردنەوەی چەندین کارگە و پرۆژەی ستراتیژی و خستنەگەڕی دەستی کاری خۆماڵی.\n6.\tگرنگیدان بە کەرتی تایبەت و دۆزینەوەی هەلی کار بۆ گەنجانی هەرێمی کوردستان و دەستی کاری ناوخۆیی شوێنی هێزی کاری بیانی بگرێتەوە.\n7.\tهەڵوەشاندنەوەی سیستەمی پاشەکەوتی زۆرەملێی مووچە کە بە نایاسایی سەپێندراوە بەسەر مووچەخۆراندا و گێڕانەوەی مووچەی پاشەکەوتکراویان.\n8.\tدەستپێکردنەوەی پێشینەکانی خانووبەرە و هاوسەرگیری و کشتوکاڵی و قەرزی بچووک...، بە بێ هیچ (سود) ێک (الربا) و ڕێکخستنی بە شێوازێک لەگەڵ پێویستیی هاووڵاتیاندا بگونجێت.\n9.\tدەستپێکردنەوە و چاوخشاندنەوە بە پرۆژەکانی نیشتەجێبوون لە ڕێگەی هەمووارکردنەوەی یاسای وەبەرهێنان، کە لە خزمەت خەڵکی هەژار و کەمدەرامەتدا بێت.\n10.\tهەوڵدان بۆ بووژاندنەوەی کەرتی گواستنەوەی گشتی و هەمەجۆر کردنی هۆکارەکانی گواستنەوە و پەرەپێدان بەم کەرتە لە ڕێگەی چاککردنەوەی ڕێگاوبانەکان و ڕاکێشانی ڕێگە و شەقامی نوێ و ئەنجامدانی چاکسازی له و بوارەدا.\n11.\tپەرەپێدانی کەرتی گەشتیاری لە ڕێگەی گرنگیدان بە ئاوەدانکردنەوەی ناوچە گەشتیارییەکان.\n12.\tدامەزراندنی سیستەمێکی هاوچەرخی بانکی بۆ چارەسەری کێشەی دراوی نەختینە و پێشکەشکردنی خزمەتگوزاریی بانکی بە هاووڵاتیان و مووچەخۆران.\n13.\tگرنگیدان و ڕێکخستنەوەی وەبەرهێنان و ئاسانکاری کردن بۆ وەبەرهێنەرانی ناوخۆ و دەرەوە و نەهێشتنی قۆرخکاریی حیزبی لەم بوارەدا.\n1.\tڕەتکردنەوەی هەموو جۆر و شێوازەکانی تیرۆر و تۆقاندن، بە هەرناوێکەوە و لەلایەن هەر کەس و تاقمێکەوە ئەنجام بدرێت.\n2.\tپەرەپێدان و پاراستنی بەها باڵاکانی کۆمەڵگە، لە ڕێگەی دامەزراوە پەروەردەییەکانی وەکو خێزان، میدیا، مزگەوت، قوتابخانە و ڕێکخراو و یانەکانەوە، هەروەها گرنگیدان به و هۆکار و شێوازانەی دەتوانن ڕۆڵی گەورە ببینن لە چەسپاندن و پەرەپێدانی ئاکار و ڕەوشتی ئیسلامی.\n3.\tپارێزگاری کردن لە بەها بەرزەکانی ئیسلام و پێکەوەژیانی نێوان هەموو ئایین و مەزهەبە جیاجیاکانی کوردستان، لە ڕێگەی چەسپاندنی بنەماکانی پێکەوەژیان.\n4.\tپارێزگاری کردن لە ئازادییە ئایینییەکان بۆ هەڵگرانی ئایین و مەزهەبە جیاجیاکان.\n5.\tپاراستنی پیرۆزییە ئایینییەکانی خەڵکی مسوڵمانی کوردستان و ڕووبەڕووبوونەوەی یاساییانەی هەر بێڕێزی و تێپەڕاندنێک بەرامبەر بە پیرۆزییە ئایینییەکان.\n6.\tکردنەوەی شوێنی تایبەت بە نوێژکردن لە فەرمانگە و شوێنە گشتییەکاندا و گرنگیدان بە مزگەوت و شوێنە ئایینییەکان، بە دابینکردنی پێداویستییەکان و نۆژەنکردنەوەیان.\n7.\tپاراستنی پێگە و کەسایەتی زانایان و مامۆستایانی ئایینی، بەپێی بنەما یاساییەکان و هەوڵدان بۆ پەرەپێدانی توانای زانستییان، لە ڕێگەی دامەزراوەی ئەکادیمی و فەرهەنگیی تایبەتەوە.\nپێنجەم/ پەروەردە و فێرکردن\n1.\tئەنجامدانی چاکسازی لە سیستەمی پەروەردە و فێرکردن بە شێوەیەک کە لەگەڵ پێداویستییەکانی سەردەم و تاک و کۆمەڵگە بگونجێت.\n2.\tدروستکردنی قوتابخانەی نوێ و هاوچەرخ کە توانای لەخۆگرتنی سەرجەم خوێندکارانی کوردستانی هەبێت و کۆتایی هێنان بە دوو دەوامی و سێ دەوامی لە قوتابخانەکاندا.\n3.\tفەراهەمکردنی خزمەتگوزارییە بنەڕەتییەکانی خوێندن و پێداویستیی قوتابخانە و خزمەتگوزارییە تەندروستی و کۆمەڵایەتییەکان و ژینگەی قوتابخانەی هێمن و سەلامەت بۆ قوتابیان و مامۆستایان و کارمەندان.\n4.\tبرەودان بە خوێندنی پیشەیی و ئامادەکردنی کەسانی هونەری و پیشەیی و بەستنەوەی بە بازاڕی کاری کوردستان.\n5.\tگرنگیدان بە لایەنی پەرورەردەیی لە قوتابخانە بنەڕەتی و ئامادەییەکان و پێداچوونەوە بە وانەی پەرورەردەی ئایینی بە جۆرێک لە ئاست پەورەردەکردنی نەوەی نوێدا بێت و پەراوێز نەخرێت، بە ڕەچاوکردنی ئەوەی هەر خاوەن ئایینێکی دیکە پەرورەدەی ئایینیی خۆیان بخوێنن و بە ڕێنمایی ئایینیی خۆیان پەروەردە بکرێن.\n6.\tفراوانکردنی بەش و دەرفەتەکانی وەرگرتن لە زانکۆ و پەیمانگاکان لە خوێندنی باڵا، کە هەموو خوێندکارێکی ئامادەیی لە هەلی تەواوکردنی خوێندنی باڵا بەهرەمەند ببێت.\n7.\tسەربەخۆکردنی زانکۆکانی کوردستان لە بڕیار و بودجە و چۆنیەتی خەرجکردنی و لادانی بەرپرسی حیزبی و دوورخستنەوەی دەستی حیزب تیایاندا.\n8.\tباشکردنی ئاستی گوزەرانی مامۆستایان لە سەرجەم قۆناغەکانی خوێندن و بەرزکردنەوەی ئاستی کارامەیی و لێهاتووییان.\n9.\tکەمکردنەوەی کرێی خوێندن لە قوتابخانە و زانکۆ و پەیمانگا ناحکومییەکان، بە جۆرێک لەگەڵ ئاستی گوزەرانی هاووڵاتیان بگونجێت و ڕەخساندنی دەرفەتی خوێندن بۆ قوتابیانی کەمدەرامەت.\n10.\tپەرەپێدان بە تەکنەلۆژیای فێرکردن و تێکەڵکردنی بە پرۆسەی پەروەردە لە سەرجەم بوارەکاندا و پەرەپێدانی کارامەییەکانی ژیان (مهارات الحیاە) لە قوتابیاندا.\n11.\tجەختکردنەوە لە خوێندنی بابەتەکانی ڕەوشت، ژینگە، مافی مرۆڤ و قووڵکردنەوەی گیانی تەبایی و لێبوردەیی لە پرۆگرامی خوێندنی قۆناغە جیاوازەکاندا.\n1.\tباشکردنی ڕەوشی مافەکانی مرۆڤ لە هەرێمی کوردستان و پەرەپێدانی چەمکی مرۆڤدۆستی.\n2.\tقەرەبووکردنەوەی زیانلێکەوتووانی کارەساتە سروشتییەکانی وەکو (بوومەلەرزە و لافاو) و هەر ڕووداوێکی دیکە، لە ڕێگەی دەرکردنی یاسای تایبەتەوە.\n3.\tپەرەپێدانی کلتووری لێبوردەیی، ئاشتی، یەکتر قبووڵکردن، ڕێز و خۆشەویستی لەناو کۆمەڵگەی کوردیدا.\n4.\tڕێگریکردنی یاسایی لە کارکردنی منداڵان و دابینکردنی بژێویی شایستە بۆ ئه و خێزانانەی بە ناچاری ئه و کارە دەکەن.\n5.\tپەرەپێدانی کاری خێرخوازی و خۆبەخشیی ڕێکخراو، بە مەبەستی هاوکاریکردنی چین و توێژە ئاتاج و کەمدەرامەتەکانی کۆمەڵگە.\n6.\tهەموارکردنەوەی یاسای (بەرەنگاربوونەوەی توندوتیژیی خێزانی) لەپێناو پاراستنی زیاتری خێزان لە هەڵوەشان و ڕێگری کردن لە پشێویی کۆمەڵایەتی.\n7.\tپاراستنی مافەکانی ئافرەت و منداڵان، وەک ئەوەی لە دەقەکانی ئیسلامدا هاتووە و لە ڕێکەوتننامە نێودەوڵەتییەکاندا ئاماژەی پێ کراوە، بە تایبەتیش توندوتیژی دژی ئافرەت و منداڵان.\n8.\tچارەسەرکردنی کێشە کۆمەڵایەتییەکان بە شێوەی ڕێککەوتن و ملکەچبوون بۆ دەقە یاسایی و شەرعییەکان، دوور لە دەستێوەردانی نەرێنییانەی مەکتەب و دەزگا کۆمەڵایەتییەکانی حیزب.\n9.\tکردنەوەی شوێنی حەوانەوە و خزمەتکردن بۆ ئه و هاووڵاتیانەی تووشی نەخۆشیی دەروونیی بێ چارەسەر بوون.\n10.\tکردنەوەی شوێنی تایبەت بە چارەسەری ئالوودەبووان بە ماددە هۆشبەرەکان و سەرلەنوێ گەڕاندنەوەیان بۆ ناو کۆمەڵگە.\n11.\tهەموارکردنەوەی یاسای کار بە جۆرێک کە ببێتە مایەی بەدەستهێنانی ماف بۆ کرێکار و خاوەن پیشە و دابینکردنی بیمەی کۆمەڵایەتی و خانەنشینکردنی کرێکارانی کەرتی تایبەت.\nشەفافیەت و دادگەری\n1.\tچالاککردنی داواکاری گشتی و پێدانی دەسەڵاتی تەواو پێیان بە تایبەت لە ڕووی چاودێریکردنی جێبەجێکردنی یاساکان و بخرێتە سەر دەسەڵاتی دادوەر.\n2.\tیاسای مافی بەدەستهێنانی زانیاری کارا و جێبەجێ بکرێت، لەپێناو دەستگەیشتنی میدیا و خەڵک بە زانیارییەکان.\n3.\tیاسای سندووقی داهاتە نەوتی و گازییەکان جێبەجێ بکرێت، بە دامەزراندنی ستافی بەڕێوەبردنی سندووقەکە، سەرجەم داهاتەکان بگەڕێتەوە دارایی گشتی و لە بودجەی ساڵانەدا خەرجکردنی دیاری بکرێت.\n4.\tدروستکردنی کۆمپانیای کوردستان بۆ دۆزینەوە و بەرهەمهێنانی نەوت KEPKO و کۆمپانیای کوردستانی نیشتمانی نەوت KNOC و کۆمپانیای کوردستان بۆ بەبازاڕکردنی نەوت KOMO.\n5.\tداهاتی پارێزگاکان بەپێی ژمارەی دانیشتووان و پێداویستییەکانیان بەسەر ناحیە و قەزاکاندا دابەش بکرێت.\n6.\tتایبەت بە گوزەرانی کەمئەندامان و خاوەن پێداویستیی تایبەت، یاسای ماف و ئیمتیازاتی کەمئەندامان و خاوەن پێداویستیی تایبەت جێبەجێ بکرێت.\n7.\tسەرجەم ئه و بڕیار و ڕێنماییانەی ئەنجوومەنی وەزیران تایبەت بە زیادکردنی باج و ڕسومات و پێبژاردن کە بە نایاسایی دەرچوون و زیاد کراون، هەڵوەشێنرێنەوە و بەپێی یاسا ڕێکبخرێتەوە.\n8.\tبەرکارکردنی یاسای خانەنشینی یەکگرتووی عێراق و بەرزکردنەوە کەمترین مووچەی خانەنشینی و کەمکردنەوەی مووچەی پلە باڵاکان و هەڵوەشاندنەوەی خانەنشینیی نایاسایی سەربازی و مەدەنی.\n9.\tپاککردنەوەی لیستی شەهیدان و زیندانییانی سیاسی و کەمئەندامانی سەنگەر لە کەسانی ناشایستە.\n10.\tپێدانەوەی مووچەی سودمەندانی تۆڕی کۆمەڵایەتی بە تایبەت بۆ ئەوانەی کە هاوسەریان زیندانییە، یان لە ژیاندا نەماوە، یان لێک جیابوونەتەوە، هەروەها ئەوانەی تەمەنی هاوسەرگیرییان دواکەوتووە یان تێپەڕی کردووە.\n11.\tگەیاندنە ئەنجامی دۆسێکانی دەستەی دەستپاکی لەسەر گەندەڵی و لێکۆڵینەوە لە ڕاپۆرتەکانی دیوانی چاودێریی دارایی.\n1. 👁 کۆمەڵی ئیسلامی کوردستان - ئێڕاق\n1. 👁 بەدریە ئیسماعیل مەحموود\n2. 👁 سۆران عومەر سەعید\n3. 👁 مەڕوان گەڵاڵی\n➕ ئەم بابەتە لەلایەن: (زریان سەرچناری)ەوە لە: Sep 26 2018 1:13AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Sep 26 2018 9:38AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 26 2018 9:38AM باشترکراوە\n👁 ئەم بابەتە 2,185 جار بینراوە\n📷 فایلی وێنە 1.0.1 24 KB Sep 26 2018 1:16AM زریان سەرچناری\n📝 بەیانی کۆبوونەوەی نێوان بزووتنەوەی گۆڕان و کۆمەڵی ئیسلامیی کوردستان | پۆل: بەڵگەنامەکان | زمانی بابەت: 🏳 کوردیی ناوەڕاست\nبەیانی کۆبوونەوەی نێوان بزووتنەوەی گۆڕان و کۆمەڵی ئیسلامیی کوردستان\n➕ ئەم بابەتە لەلایەن: (هاوڕێ باخەوان)ەوە لە: Sep 5 2017 12:03PM تۆمارکراوە\n👌 ئەم بابەتە لەلایەن: (ئەڤین ئیبراهیم فەتاح)ەوە لە: Sep 5 2017 3:43PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (ئەڤین ئیبراهیم فەتاح)ەوە لە: Sep 5 2017 3:43PM باشترکراوە\n👁 ئەم بابەتە 4,717 جار بینراوە\n📷 فایلی وێنە 1.0.1 62 KB Sep 5 2017 12:03PM هاوڕێ باخەوان\n📝 راگەیاندراوێک لەئەنجومەنی سیاسی کۆمەڵی ئیسلامی کوردستانەوە سەبارەت بەکوشتنی م. ئەحمەدی دێرێ | پۆل: بەڵگەنامەکان | زمانی بابەت: 🏳 کوردیی ناوەڕاست\n📅 رۆژی دەرچوون: 07-07-2017\n➕ ئەم بابەتە لەلایەن: (هاوڕێ باخەوان)ەوە لە: Jul 7 2017 5:15PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jul 7 2017 10:57PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 7 2017 10:57PM باشترکراوە\n👁 ئەم بابەتە 2,627 جار بینراوە\n📝 روونکردنەوەیەک لە فراکسیۆنی کۆمەڵی ئیسلامی کوردستانەوە | پۆل: بەڵگەنامەکان | زمانی بابەت: 🏳 کوردیی ناوەڕاست\nروونکردنەوەیەک لە فراکسیۆنی کۆمەڵی ئیسلامی کوردستانەوە\nدوای بڵاوبونەوەی هەواڵێک لە سایتێ snn لەسەر زاری مامۆستا سەلیم شوشکەییسەلیم شوشکەیی ئەندامی فراکسیۆنەکەمان کە گوایە فراکسیۆنی کۆمەڵ پڕۆژەیەکی داوە بە حەیدەر عبادی سەبارەت بە مووچەی فەرمانبەرانی هەرێم.\nلێرەدا رایدەگەیەنین کە فراکسیۆنەکەمان لە دوای ریفراندۆمەوە تا ئێستا هیچ دیدارێکی نەبووە لەگەڵ سەرۆک وەزیرانی عێراق و هیچ پڕۆژەیەکیشی نەداوە بە ناوبراو یان هەر کەسێکی تر لە حکومەتی ئیتیحادی نە سەبارەت بە مووچە نە هیچ شتێکی تر فراکسیۆن هەموو پێشنیار و بیروڕاکانی لە کۆنگرە رۆژنامەوانیەکانی خۆی بڵاوکردۆتەوە.\nفراکسیۆنی کۆمەڵی ئیسلامی کوردستانکۆمەڵی ئیسلامی کوردستان\nلە ئەنجومەنی نوێنەرانی عێراق\n#سەلیم شوشکەیی | #کۆمەڵی ئیسلامی کوردستان | #16-12-2017 |\n1. 👁 16-12-2017\n1. 👁 سەلیم هەمزە ساڵح - مەلا سەلیم شوشکەیی\n📅 رۆژی دەرچوون: 16-12-2017\n➕ ئەم بابەتە لەلایەن: (مانو بەرزنجی)ەوە لە: Dec 18 2017 2:32PM تۆمارکراوە\n👁 ئەم بابەتە 1,844 جار بینراوە\n📝 ناڕەزاییی کۆمەڵی ئیسلامیی کوردستان بەبۆنەی بوونی قودس بە پایتەختی ئیسرائیل | پۆل: بەڵگەنامەکان | زمانی بابەت: 🏳 کوردیی ناوەڕاست\nناڕەزاییی کۆمەڵی ئیسلامیی کوردستان بەبۆنەی بوونی قودس بە پایتەختی ئیسرائیل\n➕ ئەم بابەتە لەلایەن: (هاوڕێ باخەوان)ەوە لە: Dec 9 2017 1:26PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Dec 9 2017 3:33PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 9 2017 3:33PM باشترکراوە\n👁 ئەم بابەتە 3,562 جار بینراوە\n📷 فایلی وێنە 1.0.1 58 KB Dec 9 2017 1:26PM هاوڕێ باخەوان\n📝 وتەبێژی کۆمەڵی ئیسلامی کوردستان رایگەیاند کە وەک ئاگادارکرابووین بەرنامەی مەراسیمی بیست و حەوتەمین ساڵیادی کارەساتی ئەنفال، بە هیچ شێوەیەک هەستانەوە بۆ سروودی ئەی ڕەقیبی تێدا نەبوو، هەر بۆیە وەفدی کۆمەڵ لەبەر سروودەکە هەڵنەساوەتەوە | پۆل: بەڵگەنامەکان | زمانی بابەت: 🏳 کوردیی ناوەڕاست\nوتەبێژی کۆمەڵی ئیسلامی کوردستان رایگەیاند کە وەک ئاگادارکرابووین بەرنامەی م...\nبە ناوی خوای گەورە\nئەمڕۆ 14ی نیسانی 2015، مەراسیمی بیستوحەوتەمین ساڵیادی کارەساتی ئەنفال لە شاری کەلار بەڕێوەچوو و شاندێکی باڵای کۆمەڵی ئیسلامیی کوردستانیش بە سەرۆکایەتیی مامۆستا عەلی باپیر ئامادەی مەراسیمەکە بوو.\nدوێنێ لەلایەن لیژنەی ئامادەکاری مەراسیمەکەوە بەرنامەی مەراسیمەکەمان بۆ نێردرا، کە بە هیچ شێوەیەک هەستانەوە بۆ سروودی ئەی ڕەقیبی تێدا نەبوو، دواتریش تەئکیدمان لەو بەڕێزانە کردەوە کە مەراسیمەکەیان بەڕێوە دەبرد، پێیان ڕاگەیاندین کە سروودی ئەی ڕەقیب لە بەرنامەی کاردا نییە، هەر بۆیە شاندی کۆمەڵ لەبەر سرودی ئەی ڕەقیب هەڵنەسایەوە و هەندێ دەزگای ڕاگەیاندنیش بابەتەکەیان زیاتر لە قەبارەی خۆی گەورە کرد.\nلەناو مەراسیمەکە و لە کاتی سروودەکەدا، چەند کەسێک ڕەخنەیان لە شاندی کۆمەڵی ئیسلامی گرت لەسەر ئەو بابەتە، بەڵام بە هیچ شێوەیەک گرژی دروست نەبووە و هیچ کەسێکیش داوای نەکردووە شاندەکەی کۆمەڵ لە مەراسیمەکە بکشێتەوە، بەڵکو بە پێچەوانەوە تا دوا ساتی مەراسیمەکە ماوینەتەوە و تاجە گوڵینەی ڕێزلێنانیشمان لەسەر مەزاری شەهیدان داناوە، بەشداریی شاندەکەی کۆمەڵیش جێگەی ڕێز و خۆشحاڵیی ئامادەبووان و کەسوکاری قوربانییانی ئەنفال بوو.\nئێمە پێمانوایە گەورەکردنی ئەو بابەتە و بەستنەوەی "هەڵنەسانەوە بۆ سروودی ئەی ڕەقیب و بێڕێزیکردن" پێکەوە، بۆ مەرامی سیاسی، دوورە لە ئەتەکێتی کاری ڕۆژنامەوانی و زیان بە ناوبانگ و متمانەی دەزگاکە دەگەیەنێت.\nهەروەک چوونی ئەمیری کۆمەڵی ئیسلامی و شاندە باڵاکەی هاوڕێی لە هەولێرەوە بۆ کەلار، خۆی لە خۆیدا ڕێزگرتنە لە مەراسیمەکە و خەم و ئازاری کەسوکاری ئەنفالکراوان و شەهیدان، هەڵنەسانەوەش لەبەر سروودێک کە ناکۆکیی لەسەرە، بێڕێزی نییە بە خەم و قوربانییانی کەسوکاری ئەنفالکراوان، بەڵکو خزمەتنەکردنی کەسوکاری قوربانییان و باش نەکردنی ژیان و گوزەرانیان و دادگایی نەکردنی تاوانبارانی ئەو کارەساتە، نەک بێڕێزی، بەڵکو سووکایەتییە بە میللەتێک کە سەدان قوربانیی وەک کیمیاییباران و ئەنفالی لە پێناو ئازادی و ژیانێکی شەرەفمەندانەدا بەخشیوە.\n14ی نیسانی 2015\n1. 👁 14-04-2015\n1. 👁 دڵدار\n2. 👁 عەلی باپیر\n📅 رۆژی دەرچوون: 14-04-2015\n➕ ئەم بابەتە لەلایەن: (هاوڕێ باخەوان)ەوە لە: Apr 14 2015 8:13PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Apr 14 2015 8:13PM باشترکراوە\n👁 ئەم بابەتە 10,456 جار بینراوە\n📷 فایلی وێنە 1.0.1 35 KB Apr 14 2015 8:13PM هاوڕێ باخەوان\n📝 وەڵامی کۆمسیۆنی باڵای سەربەخۆی هەڵبژاردن و ڕاپرسی لەسەر سکاڵا و تانەی قەوارەی کۆمەلی ئیسلامی کوردستان | پۆل: بەڵگەنامەکان | زمانی بابەت: 🏳 کوردیی ناوەڕاست\nوەڵامی کۆمسیۆنی باڵای سەربەخۆی هەڵبژاردن و ڕاپرسی لەسەر سکاڵا و تانەی قەوارەی کۆمەلی ئیسلامی کوردستا\n1. 👁 29-08-2018\n📅 رۆژی دەرچوون: 29-08-2018\n➕ ئەم بابەتە لەلایەن: (هاوڕێ باخەوان)ەوە لە: Aug 30 2018 11:25AM تۆمارکراوە\n👁 ئەم بابەتە 1,129 جار بینراوە\n☂ کۆمەڵی ئیسلامی کوردستان - ئێڕاق | پۆل: پارت و رێکخراوەکان | زمانی بابەت: 🏳 کوردیی ناوەڕاست\nکۆمەڵی ئیسلامی کوردستان - ئێڕاق\nجوڵانەوەیەکی ئیسلامییە لە کوردستانی عێراق. کۆمەڵ کە لەلایەن عەلی باپیرعەلی باپیرەوە لەمایسی 2001 دامەزرێنراوە، رێکاری سوننە و جەماعە جێبەجێ دەکات. باپیر پێشتر ئەندامی بزووتنەوەی ئیسلامیی کوردستان بووە. کۆمەڵ بودجەکەی لەیەکێتی نیشتمانی کوردستانەوە وەردەگرێت.\nکۆمەڵ بەشدار لەهاوپەیمانێتی کوردستانی هەڵبژاردنەکەی 2005ی عێراق بەشدار نەبوو و بەلیستی سەربەخۆ بەشداری کرد. زیاتر لە 6000 دەنگ، نزیکەی 0.7%ی رێژەی دەنگەکانی بەدەست هێنا بەمەش بووە خاوەنی دوو کورسی لەپەڕڵەمانی کاتی عێراقدا. دوای هەڵبژاردنەکان، کۆمەڵ قایل بوو بەوەی پەیوەندی بکات بەهاوپەیمانێتی کوردییەوە لەئەنجومەنی نوێنەرانی عێراقیدا.\n#عەلی باپیر |\n2. 👁 ناوی ئەندامانی نوێی سەرکردایەتی و ئەنجومەنی چاودێری کۆمەڵی ئیسلامی و ژمارەی دەنگەکانیان\n1. 👁 21 حزب‌و رێکخراو داواکارن پەرلەمان‌و حکومەتی هەرێم کار بۆ ئازادکردنی ئۆجەلان بکەن\n2. 👁 بەیاننامەی هەرسێ لایەنی ئۆپۆزسیۆن سەبارەت بە قەیرانی سیاسی هەرێمی کوردستان\n3. 👁 پەیامی عەلی باپیر، ئەمیری کۆمەڵی ئیسلامی بەبۆنەی جەژنی رەمەزانی 2020\n4. 👁 راگەیەندراوێکی هاوبەش لەلایەن لایەنەکانی (بزوتنەوەی گۆڕان، یەکگرتوی ئیسلامی کوردستان، کۆمەڵی ئیسلامی و پارتی دیموکراتی کوردستان)\n5. 👁 رسالة الامیر الجماعة الاسلامیة (علي باپیر) الي مدیر العامە الامن حزب البعث ١٤/٣/٢٠٠١\n6. 👁 ژمارەیەک کادری باڵای دیکەی کۆمەڵی ئیسلامی کۆنگرەکەیان بایکۆت کرد\n7. 👁 سەبارەت بە دەستلەکارکێشانەوەی پەرلەمانتار سۆران عومەر\n8. 👁 سەرۆکی هەرێمی کوردستان پيرۆزبايی لە ئەميری کۆمەڵی ئيسلاميی کوردستان دەکات\n9. 👁 فراکسیۆنی کۆمەڵ: سەرۆکی پەرلەمان ڕێگە لەپرساندنی ئه و تۆڕە گەندەڵییە دەگرێت کە بونەتە کارەسات بۆ خەڵک\n10. 👁 لە فراکسیۆنی کۆمەڵی یٔیسلامیی کوردستانەوە بۆ ڕایگشتیی و هەردوو حکومەتی عێراق و هەرێمی کوردستان \n11. 👁 مەلا بەختیار: نامەیەکی کراوە بۆ مەسرور بارزانی سەبارەت بە پارێزبەندیی سۆران عومەر\n12. 👁 نامەی عەلی باپیری سەرۆکی کۆمەڵی ئیسلامی بۆ بەرێوەبەری ئاسایشی گشتی حیزبی بەعس لە 14-03-2001 کە لە 7 خاڵدا پشتگیری خۆی و کۆمەڵ بۆ حکومەتی بەعس دووپاتدەکاتەوە\n13. 👁 ناڕەزایی ژنە ئیسلامییەکانی ناو کۆمەڵی ئیسلامی و بەشدارینەکردنیان لە کۆنگرەی کۆمەڵ\n14. 👁 هەڵوێستی کۆمەڵی ئیسلامی لەسەر ئازاد کردنی مەلا کرێکار\n15. 👁 وتەبێژی کۆمەڵی ئیسلامی کوردستان رایگەیاند کە وەک ئاگادارکرابووین بەرنامەی مەراسیمی بیست و حەوتەمین ساڵیادی کارەساتی ئەنفال، بە هیچ شێوەیەک هەستانەوە بۆ سروودی ئەی ڕەقیبی تێدا نەبوو، هەر بۆیە وەفدی کۆمەڵ لەبەر سروودەکە هەڵنەساوەتەوە\n16. 👁 ڕاگەیەنراوی ئەنجوومەنی سیاسی کۆمەڵی ئیسلامی سەبارەت بە کاراکردنەوەی پەرلەمانی کوردستان لە 14-06-2017\n17. 👁 کۆمەڵی ئیسلامی راگەیەندراوێک لەسەر دۆخی چەقبەستووی هەرێم بڵاو دەکاتەوە\n18. 👁 کۆمەڵی ئیسلامی کوردستان - روونکردنەوەیەک سەربارەت بە رۆیشتنی گەنجانی هەرێمی کوردستان بۆ سوریا\n1. 👁 ڕێکخراوی خوشکانی ئیسلامیی کوردستان\n1. 👁 بەرکوڵێکی کارو چالاکیی و ڕووداوەکانی ژیانم کە 1961-2017\n2. 👁 دیوە شاراوەکەی عەلی باپیر و مەکری کۆمەڵی ئیسلامی\n3. 👁 کۆمەڵی ئیسلامی: ئامانج و هەڵوێستەکانی\n1. 👁 کۆمەڵی ئیسلامی هاوکاری بەسەر هەژارەکانی دارفۆردا دابەشدەکات\n1. 👁 بەرنامەی لیستی کۆمەڵی ئیسلامیی کوردستان ژمارە (194) بۆ هەڵبژاردنی پەرلەمانی کوردستان 2018\n➕ ئەم بابەتە لەلایەن: (هاوڕێ باخەوان)ەوە لە: Nov 7 2008 4:49PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 15 2020 5:32PM باشترکراوە\n👁 ئەم بابەتە 19,772 جار بینراوە\n📷 فایلی وێنە 1.0.1 14 KB Nov 7 2009 12:00AM هاوڕێ باخەوان\n📝 کۆمەڵی ئیسلامی کوردستان - روونکردنەوەیەک سەربارەت بە رۆیشتنی گەنجانی هەرێمی کوردستان بۆ سوریا | پۆل: بەڵگەنامەکان | زمانی بابەت: 🏳 کوردیی ناوەڕاست\nکۆمەڵی ئیسلامی کوردستان - روونکردنەوەیەک سەربارەت بە رۆیشتنی گەنجانی هەرێمی کوردستان بۆ سوریا\n➕ ئەم بابەتە لەلایەن: (هاوڕێ باخەوان)ەوە لە: Dec 8 2013 9:44PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 8 2013 9:45PM باشترکراوە\n👁 ئەم بابەتە 10,402 جار بینراوە


مه‌كته‌بی سیاسی یه‌كێتیی نیشتمانیی كوردستان بۆ رۆژی شه‌هیدی یه‌كێتی به‌یاننامه‌یه‌ك بڵاو ده‌كاته‌وه. | بانکی زانیاری یەکێتی || PukTree Bank Info\nمه‌كته‌بی سیاسی یه‌كێتیی نیشتمانیی كوردستان بۆ رۆژی شه‌هیدی یه‌كێتی به‌یاننامه‌یه‌ك بڵاو ده‌كاته‌وه.\nده‌قی بەیاننامە ……\nچل‌و دوو ساڵ بەر لە ئەمڕۆ ، هێشتا زۆر نەبوو شۆڕشی نوی خەباتی یەكێتی دەستی پێكردبوو، كاتیك شەهیدانی سەركردە (شیهاب شێخ نوری، ئەنوەر زۆراب، جەعفەر عەبدولواحید)، كە لە زیندانی بەعسیە فاشیەكاندا بوون، بێ سڵەمینەوە، چوونە بەردەم پەتی سێدارەو دروشمە مەزنەكەی “كەم ژیان، كەڵ ژیان”یان كردە سەرمەشقی شەهیدبوون‌وبە ئازایەتی‌و جوامێریان وزەو تینیان دایەوە بە شۆڕش‌و فاشیەكانیشیان مایەپووچ كرد. هەر بۆیە ڕۆژی 21/11ی هەموو ساڵێك لە مێژووی گەلەكەماندا وەك ڕۆژی شەهیدانی یەكێتیی نیشتمانیی كوردستان تۆماركراوە .\nیەكێتی وەك هێزی ڕچەشكێن، كە بەرپرسیارێتی گەورەی مێژوویی، نەتەوەیی، نیشتمانیی لە ئەستۆ گرت، وەك هێزێكی شۆرشگیری ڕاپەرێنەری ئەركە سەختەكان، لە مەیدانەكەدا بووە پشت‌و پەنای گەلەكەمان و مژدەهێنەری گزنگی خۆری سەرفرازی . هەر لەو ڕێگایەشدا بە هەزاران لە ئازاترین رۆڵەكانی لە سەنگەری پێشمەرگایەتی‌و كونجی زیندانەكاندا كردۆتە قوربانی‌و شەهیدبوون، بەجۆرێك نەڕۆژ و نە شوێن‌و نە سەنگەرو و نە قۆناغێكی كوردایەتی هەیە، كە خوێنی پێشمەرگە‌و تێكۆشەرانی یەكێتی تێدا نەكرابێتە خەڵاتی ئازادی‌و سەرفرازی كوردستان، كە دوایین كاروانیش سەدان فەرماندەو پێشمەرگە بوون، كە لە شەڕی رووبەروبونەوەی تیرۆریستانی داعشدا گیانی خۆیان بەختكرد.\nئێمە لە یەكێتیی نیشتمانیی كوردستان، هەموو شەهیدانی ڕێگای ڕزگاری كوردستان، بەبێ جیاوازی بە شەهیدی كوردستانیان دەزانین‌و بە تاجە گوڵینەی وەفا و ئەمەكداریەوە لە ئاست گلكۆكانیاندا سەری رێزو نەوازش دادەنەوێنین، خۆشمان بە خزمەتكاری خێزان‌و كەسوكارە سەربەرزەكانیان دەبینین.\nشەهیدانی گەلی كوردستان بۆ گەلێك ئامانجی پیرۆز گیانی خۆیان بەختكرد، كە بەشێك لەو ئامانجانە بەدیهاتوون‌و زۆریشی هێشتا ماون‌و پێویستیان بە خەبات و قوربانیانی زیاتر هەیە بۆ بەدیهاتنیان.\nلە بیرەوەری رۆژی شەهیدی شۆڕشی نوێی گەلەكەماندا، بە پێویستی دەزانین، كە وەبیر هەموولایەكی بهێنینەوە، بەتایبەتی كاربەدەستان لە پەرلەمان‌و حكومەتی هەرێمی كوردستان، كە هەموومان قەرزارباری لەدەستدانی ژیانی هاوڕێ‌و هاوسەنگەرە شەهیدەكانمانین خێزان‌و كەسوكارە سەربەرزەكانیان ئەمانەتی سەرشانی هەموومانن لەدابینكردنی ژیانێكی سەربەرزو شەرفمەندانە بۆیان. بۆیە ئەركی سەرشانمانە، كە درێخی لە خزمەتكردنیان نەكەین.\nلەم ڕۆژە پیرۆزەدا دووپاتی دەكەینەوە ئەركەكانمان سەختن. لە ئاستی عێراقدا، سەرەتاكانی قۆناغێكی نوێ سیاسی بەدەركەوتوون، ئومێدی چارەسەركردنی كێشەكان باشترە، یەكریزی‌و تەبایی لایەنە كوردستانیەكان پێگەی كوردستان لە بەغدا بەهێز دەكات‌و هەوڵەكانیش بۆ ئاساییكردنەوەی دۆخی كەركوك‌و خانەقین‌و ناوچە كوردستانیە دابرێنراوەكان بەگۆڕتر دەكات.\nلە ئاستی كوردستانیشدا، كە هەنگاوەكان بۆ رێكەوتنی لایەنەكان بۆ پێكهێنانی كابینەی نۆیەمی حكومەتی هەرێم دەستی پێكردووە، باشترین وەفاداری بۆ شەهیدەكانمان، چارەسەركردنی كێشەكان‌و بنەبڕكردنی گەندەڵی‌و چەسپاندنی دادپەروەری كۆمەڵایەتی‌و سەروەری یاسا‌و بەدامەزراوەیی كردنی حوكمڕانی‌و باشتركردنی گوزەرانی هاوڵاتیانە.\nلە ئاستی یەكێتی –یشدا، وەفاداری بۆ شەهیدان، درێژەدان بە خەباتەكەیان‌و پابەندبوونە بە رێبازی سەرۆك مام جەلال، پاراستنی “یەكێتی ناو یەكێتی” و نوێیكردنەوەی ژیانی ڕێكخراوەیی‌و سازادنەوەی ئۆرگانەكان بۆ ڕاپەراندنی ئەركە نیشتمانی‌و دیموكراسیەكان.\nلەم ڕۆژەدا، پەیمان بە شەهیدەكانمان، كە گەورەترین‌و پیرۆزترین سەرماییەی مەعنەوی یەكێتی‌و گەلەكەمانن نوێ دەكەینەوە، كە درێژەپێدەری ڕێگاو رێبازەكەیان بین، كێڵی هەموو شەهیدەكان دوورنمای خەباتمانن، لە ئاستیاندا سەردادەنەوێنین.\n– سڵاو لە رۆحی بەرزەفڕی سەرۆك مام جەلال ڕابەری شۆڕشی نوێ‌و كوردایەتیمان.\n– سڵاو لە شەهیدانی یەكێتی‌و هەموو شەهیدانی كوردو كوردستان.\n– سڵاو لە پێشمەرگە كۆڵنەدەرەكان، تێكۆشەرانی یەكێتی.\n– سڵاو لە كەسوكاری سەربەرزی شەهیدان.\n:پێشتر ناوى كاندیدە دەرچووەكانى هەڵبژاردنى ساڵى (2018)ى، ئەنجومەنى نوێنەرانى عێراق\n:دواتر مەكتەبى سياسى: یەكێتی بە شەراكەتی ڕاستەقینە‌و بڕیاری و بەرپرسیارێتی هاوبەش، بەشداری كابینەی نوێی حكومەت دەكات.


وەزارەتی ناوخۆی هەرێم پێبژاردنی سزای ئاهەنگ و چوونە سەرقەبران و دانانی پرسە و نەبەستنی ماسکی لە شوێنە گشتییەکان بڵاوكردەوە كە تیایدا هاتووە، ئەوانەی ئەم سزایانە دەیانگرێتەوە بە پسوڵە لێیان وەردەگیرێت و لە 50٪ی داهاتی پێبژاردنەکەش بۆ ئەو کەسەیە کە کاری پێبژاردنەکە دەکات.\n1- ئەو لایەنانەی کە لە بڕگەی شانزەیەم - یەکەمی بەیانی 52 ئاماژەی پێدراوە بە پسوولەی 38/ا پارەکە وەردەگیرێت.\n2- وێنەی یەکەم لە پسوولە دەدرێت بە کەسی سەرپێچیکار.\n3- ئەم بڕە پارانە کە وەردەگیرێت لە ژمێریاری پارێزگا و ئیدارە سەربەخۆکان وەک ئەمانەت هەڵدەگیرێت.\n4- مانگانە لیستێک بەناوی ئەو کەسانەی کە کاری پێبژاردنەکان دەکەن رەوانەی وەزارەت دەکرێت بە مەبەستی خەرجکردنی هاندان بۆیان بە رێژەی 50٪ لە داهاتی پێبژاردن.\n5- 50٪ی داهاتی پێبژاردنەکان خەرجدەکرێت بۆ کڕینی پێداویستی خۆپاراستن بەپێی ئەو لیستەی لەلایەن پارێزگا و ئیدارە سەربەخۆکان دەنێردرێت بۆ وەزارەت.\nلەبارەی شاییکردن و چوونە سەرقەبران و دانانی پرسە، وەزارەتی ناوخۆی ئاماژەی بەوەکردووە، کە قەدەخەکردنی داوەت و شایی و چوونە سەرقەبران و دانانی پرسە بەردەوام دەبێت و بنکەی پۆلیس و موختاری گەڕەک بەرپرسیارن و هەر کەسێک پابەندنەبێت بڕی دوو ملیۆن دینار پێبژاردنی پێ دەکرێت.\nلەبارەی بەستنی ماسکیشەوە لە راگەیەنراوەکەدا هاتووە، هەر کەسێک ماسک نەبەستێت بەپێی رێکارەکانی ئەم بەیانە بە بڕی 20 هەزار دینار سزادەدرێت.\nئەوەش لە کاتێکدایە، رۆژی 24ی ئەم مانگە، وەزارەتی ناوخۆی هەرێم رایگەیاند، "پێویستە لەسەرجەم فەرمانگەکان رەچاوی رێکاری نوێ بکرێت و ماسک بەکاربهێنرێت، هەر فەرمانبەر یان کارمەندێکی هێزەکانی ئاسایشی ناوخۆ و یان پێشمەرگە یان ئاسایش پابەندنەبێت سزای دارایی دەدرێت".


06:08 - 27/05/2020\nعێراق بۆ مووچه وڵاتانى كه‌نداو ده‌گه‌ڕێت و ئێران توڕه‌یه\nعێراق بۆ سه‌قامگیریى پێویستى به ئێرانه، بۆ پاره‌ش به ئه‌مریكا و وڵاتانى کەنداو، له‌و نێوانه‌دا ناتوانێت ده‌ست له هیچ كام له‌م نه‌یارانه‌ى یه‌كدى به‌ربدات. مسته‌فا كازمى سه‌رۆك وه‌زیرانى عێراق، به‌زوویى ده‌ستى به هه‌نگاوه‌كان كرد، به‌ره‌و رووى نه‌یاره‌كانى تاران، پێده‌چێت ئه‌م دۆخی بێ پاره‌یى و بێ ده‌ره‌تانییه‌ى عێراقى تێكه‌وتووه، به ناچارى وڵاته‌كه بخاته قوڵایى زه‌لكاوى ململانێ نێوده‌وڵه‌تییه‌كانه‌وه.\nپێده‌چێت كابینه‌كه‌ى مسته‌فا كازمى پێش ده‌ستپێكردنى دانوستانه‌كانى ئه‌مریكا و عێراق، كه بڕیاره له داهاتوویه‌كى نزیكدا به‌ڕێوه‌بچێت، بییه‌وێت چه‌ند هه‌نگاوێكى خێراو دڵخوازى واشنتن هه‌ڵبنێت. هه‌ر بۆیه‌ش ئاڕاسته‌ى رۆشتنى حكومه‌ته‌كه‌ى رووه‌و ئه‌مریكا روونتر بووه‌ته‌وه، ئه‌گه‌رچى سه‌رۆك وه‌زیران باش له پێگەی دیارى ئێران و په‌لوپۆى ئه‌و وڵاته له عێراق شاره‌زایه.\nعێراق له كه‌نداو بۆ مووچه ده‌گه‌ڕێت\nعەلی عەلاوی وەزیری دارایی عێراق، سعودیه، ئیمارات و كوه‌یت ده‌گه‌ڕێت بۆ مووچه، بۆ ئه‌وه‌ى بتوانێت مووچه‌ى فه‌رمانبه‌رانى دابین بكات، كابینه‌كه‌ى كازمى هاوكارى زۆرى پێویسته بۆ پڕكردنه‌وه‌ى كورتهێنانه‌كانى. له‌لایه‌كى دیكه‌شه‌وه ئێران ده‌یه‌وێت له‌رێگه‌ى باڵه سیاسى و سه‌ربازییه‌كانه‌وه له عێراق ئه‌م نزیكبوونه‌وه‌یه رابگرێت. ئه‌گه‌رچى عه‌لاوى له سه‌ردانه‌كه‌یدا دڵنیاییدا،"ئەم گۆڕانکارییانە لە زیانی بەرژەوەندییەکانی وڵات و لایەنێکی دیاریکراو نابێت".\nئێران باڵه‌كانى ده‌خاته كار\nرۆژنامه‌ى العرب له راپۆرتێكدا ئاماژه‌ى به‌وه‌كردووه، ئێران باڵه‌كانى خۆى له عێراق به‌كارده‌هێنێت، له‌پێناو دروستكردنى ئاسته‌نگ بۆ ئه‌و گفتوگۆ ستراتیژییانه‌ى له‌نێوان عێراق و سعودیه‌دا بوونى هه‌یه. بۆ ئه‌مه‌ش هه‌ڵمه‌تێكى به‌فشارى سیاسى و میدیایى بۆ سه‌ر حكومه‌ت ده‌ستپێكردووه.\nبه‌پێى راپۆرته‌كه ئێران بۆ ئه‌م پلانه نوێیه‌ى عێراق-سعودیه، ته‌نگ به بوونى ئه‌مریكا له عێراق هه‌ڵده‌چنێت، له دۆخێكدا عێراق زۆر پێویستى به پاراستنى په‌یوه‌ندى خۆیه‌تى له‌گه‌ڵ واشنتن و له قه‌یرانێكى دارایى قورسدایه، ئه‌وه‌ش له‌پێناوى ئه‌وه‌ى كازمى ناچار بێت له پردى سعودیه بكشێته‌وه، ئه‌گه‌رنا كێشه‌ى ئه‌منیى قوڵ سه‌رهه‌ڵده‌ده‌ن. ئاماژه‌ى به لێدوانێكى نوێى قه‌یس خه‌زعه‌لى ئه‌میندارى عه‌سائیبى ئه‌هلى حه‌ق كردووه، كه قسه‌ى توند ده‌كات و هه‌ڕه‌شه له بوونى ئه‌مریكییه‌كان ده‌كات.\nخه‌زعه‌لى گوتى:"عێراقییه‌كان ئاماده‌ن بۆئه‌وه‌ى رۆحى خۆیان پێشكه‌ش بكه‌ن له‌پێناو سه‌روه‌رى عێراقدا". داواى کرد ئه‌مریكا هێزه‌كانى بكشێنێته‌وه له عێراق. جه‌ختیكرده‌وه، عێراقییه‌كان مانه‌وه‌ى ئه‌مریكا قبوڵ ناكه‌ن.\nئێران و كازمى\nكاتێك كازمى بووه سه‌رۆك وه‌زیران، بۆ زۆربه‌ى چاودێران هه‌ڵوێستى ئێران نوێ و کوتوپڕ بوو كاتێك تاران پشتیوانى كرد و پێشوازى لێكرد. هه‌رچه‌نده بۆچوونى باو ئه‌وه‌یه كه سه‌فقه‌یه‌ك له پشتى په‌رده‌وه ئه‌م هه‌ڵوێسته نوێیه‌ى هێنایه‌بوون، به‌ڵام به‌م دواییانه پێگه‌ى میدڵ ئێست ئاى، ناوه‌رۆكى نامه‌یه‌كى عه‌لى خامنه‌یى رێبه‌رى باڵاى ئێرانى بۆ عه‌لى سیستانى مه‌رجه‌عى شیعه‌كانى عێراق بڵاوكرده‌وه.\nمێژووى گه‌یشتنى نامه‌كه بۆ كۆتایى ئازارى رابردوو ده‌گه‌ڕێته‌وه، كاتێك ئیسماعیل قائانى، شوێنگره‌وه‌ى قاسم سوله‌یمانى گه‌یشته عێراق و له‌گه‌ڵ سه‌ره گه‌وره‌كانى شیعه كۆبووه‌وه، چه‌ند خاڵێك له نامه‌كه‌دا په‌رده له‌سه‌ر دۆخێكى نوێى سیاسى لاده‌دات، پێگه‌ى نوێى ئێرانیش له عێراق ده‌خاته به‌رچاو.\nخامنه‌یى نوسیویه‌تى، كارووبارى سیاسى عێراق، بۆ عێراقییه‌كان خۆیان جێده‌هێڵن. سه‌باره‌ت به دیاریكردنى پۆستى سه‌رۆك وه‌زیران ده‌ڵێت:"دیاریكردنى سه‌رۆك وه‌زیران، كاروبارى ناوخۆیى عێراقه، ئه‌م كاره بۆ سه‌ركرده عێراقییه‌كان جێده‌هێڵین بڕیارى لێ بده‌ن. ئێرانییه‌كان، ناوێكى دیاریكراو ره‌ت ناكه‌نه‌وه بۆ پۆستى سه‌رۆك وه‌زیران، له‌گه‌ڵ ئه‌وه‌شدا پشتیوانى سه‌رۆك وه‌زیرانێك ناكه‌ن، دوژمنایه‌تى ئێران بكات، یاخود دوژمنایه‌تى هاوپه‌یمانه‌كانى ئێران بكات له عێراق".\nبه‌پێى ناوه‌رۆكى په‌یامه‌كه، ئه‌گه‌رچى ئێران له‌دۆخێكدا نه‌بێت كه به‌ر به هه‌ژموونى ئه‌مریكا بگرێت لە دانانى سه‌رۆك وه‌زیرانى عێراق، به‌ڵام رێگه‌ش ناده‌ن نه‌یارێكى ئێران له‌سه‌ر ته‌ختى ده‌سه‌ڵات بێ گرفت دابنیشێت. ره‌نگه ئێران ئێستا بییه‌وێت له‌رێگه‌ى جوڵاندنى گروپه توندڕه‌وه‌كانه‌وه، به پراكتیك ئه‌م په‌یامه جێبه‌جێبكات، به‌و پێیه‌ى تاران به نزیكبوونه‌وه‌ى به‌غدا و ریاز قه‌ڵسه‌و ده‌زانێت له‌سه‌ر حسابى پێگه ئابوورى و سیاسییه‌كه‌یه‌تى له عێراق. به‌ڵام به‌غدا چارى نییه و پاره‌ى له ریاز ده‌ستده‌كه‌وێت نه‌ك له ئێرانییه‌كان.\nئه‌مجه‌د عقابى په‌رله‌مانتارى سائیرونى موقته‌دا سه‌در، سه‌باره‌ت به‌مه ده‌ڵێت:"پێویسته ئێران، هه‌ستیار نه‌بێت له كاركردنى عێراق بۆ په‌ره‌پێدانى په‌یوه‌ندییه‌كانى له‌گه‌ڵ سعودیه، به تایبه‌ت له‌مكاته‌دا، كه قه‌یرانێكى دارایى قورس هه‌یه له عێراق، به‌هۆى داڕووخانى نرخى نه‌وته‌وه".\nهاوكارى عێراق مه‌رجداره\nپێناچێت وڵاتانى كه‌نداو بیانه‌وێت بێ به‌رامبه‌ر پاره بخه‌نه گیرفانى عێراقه‌وه، به‌تایبه‌ت له‌دۆخێكدا كه ئاگادارى وردو درشتى هه‌ژموونى میلیشا ئێرانییه‌كانن له عێراق و ده‌شزانن به‌شێكى ئه‌و پاره‌ى ده‌یده‌ن بۆ مووچه‌ى حه‌شدى شه‌عبى ده‌چێت.\nرۆژنامەی ۆوڵ ستریت جۆڕناڵی ئەمریکی له راپۆرتێكدا ئاماژه‌ى به‌وه‌كردووه، وڵاتانی کەنداو بە مەرجی دوورکەوتنەوە لە تاران ھاوکاری بەغدا دەکەن، بەپێی ھەواڵێکی رۆژنامه‌كه، وڵاتانی کەنداو بەتایبەت سعودییە و ئیمارات، داوایان لە عێراق کردووە، سنورێک بۆ دەستوەردانەکانی ئێران لە وڵاتەکەیان دابنێت، کە لە (٢٠٠٣)وە ھەژموونیان بەسەر بەغدا سەپاندووە.\nبه‌غدا چى ده‌كات؟\nئیداره‌دانى عێراقى نوێ، له‌یه‌ك كاتدا پێویستى به مامه‌ڵه‌یه له‌گه‌ڵ كۆمه‌ڵێك سه‌رى نه‌یاردا كه هه‌رگیز له مه‌نجه‌ڵێكدا ناكوڵێن، سه‌رۆك وه‌زیرانی نوێش باش ئه‌و راستییه ده‌زانێت، هه‌ركات ئه‌و هاوسه‌نگییه له په‌یوه‌ندیى عێراق له‌گه‌ڵ وڵاتان تێكچووبێت، كه‌شتییه‌كه‌ى عێراق كه‌وتووه‌ته گێژاوه‌وه.\nخۆ ئه‌گه‌ر كازمى نه‌هێڵێت نه شیش بسوتێت نه كه‌باب، به ده‌ستێك هاوكارى و پاره له ئه‌مریكا و وڵاتانى كه‌نداو وه‌ربگرێت و به ده‌ستێكیش ئێرانییه‌كان قایل بكات، ره‌نگه هه‌نگاوه‌كانى كازمیى به‌خێر بشكێته‌وه، خۆ ئه‌گه‌ر هه‌ركام له‌و دووبه‌ره‌یه له‌گه‌ڵ عێراق تێكى بده‌ن، بارى سه‌رشانى عێراقى شه‌كه‌ت چه‌ند قات ده‌بێت و ئاوه‌كه‌ش لێڵتر.


بەڵگەنامە | خزمەت\nپڕکردنەوەی بەڵێننامە لە لایەن بەڵێندەران و ئەندازیاران وەرگرتنی بەڵێننامە لە خاوەن کۆمپانیا لە کاتی پۆلێنکردن، گۆڕین یان دامەزراندنی کۆمپانیا کە فەرمانبەر نەبێت لە هیچ دامودەزگایەکی حکومەت.\nپشکنینی DNA بۆ کەیسە مەدەنییەکان بریتییە لە ئەنجامدانی پشکنینی DNA لە تاقیگەی بایۆلۆجی لە بەڕێوەبەرایەتی بەڵگەکانی تاوانی هەرێم، کە بە نووسراو لە لایەن بەڕێوەبەرایەتی گشتی ڕەگەزنامەی هەرێمی کوردستان ئاراستە…\nیەکسانکردنی کۆی نمرەی ئەو بڕوانامەی کە لە دەرەوەی عێراق بە دەست هاتوون بریتییە لە هاوتاکردنی کۆنمرەی ئەو بڕوانامانەی کە لە دەرەوەی عێراق بە دەست هاتوون.\nداوا کردنى پێداچوونەوەى مافى خانەنشینى دابینکراو (تانەگرتن) مافێکە کە هەر فەرمانبەرێکی خانەنشینکراو هەیەتی لەکاتی بوونی هەر کەموکوڕیەک لە دۆسیەی خانەنشینیەکەی تانە لە بڕیاری بەڕێوەبەرایەتی گشتی خانەنشینی بدات بۆ پێداچوونەوە لە مافی…\nتۆمارکردنی گرێبەستی بە کرێدان گرێبەستێکە لە نێوان کەسێک یان چەند کەسێکی ئاسایی یاخود معنوی، بۆ بە کرێدانی ماڵێکی گواستراوە یاخود نەگواستراوە. لە گرێبەستەکە بە چەند خاڵ و مەرجێک ماف و پابەندبوونی هەردوو لایەن،…\nگرێبەستکردنی کاروباری مین گرێبەستکردن لە بوارى مينپاکى (پاککردنەوە Clearance، نيشانەکردن permanent Marking، ڕوپێوى Survey، ڕاهێنان Training، بەڕێوەبردنى مەترسى مين و تەقەمەنى Mine & Erw Risk Management…\nبریکارنامەى گشتی بۆ ڕەوەندی کوردی لە دەرەوەی وڵات دابینکردنى بریکارنامەى گشتى بۆ ڕەوەندى کوردستانى لە دەرەوە، بۆ پێدانى بریکاریەتى گشتى لە لایەن کەسێکەوە کە لە دەرەوەى کوردستان دەژیت بە کەسێک کە لە ناو هەرێمى کوردستان دەژیت، بە…\nدابینکردن و پەسندکردنی تایبەتمەندی پێوانەیی عێراقی و نێودەوڵەتییەکان بۆ کاڵا و به‌رهه‌مه‌کان بۆ بڕیاردان له‌سه‌ر كوالێتی هه‌ر به‌رهه‌مێک و كاڵایه‌ک بە تایبه‌تمه‌ندی عێراقی بۆ به‌رهه‌مه‌كه به‌رده‌ست ده‌كرێت، كه پێكهاتووه له‌و تایبه‌تمه‌ندی و خه‌سڵه‌تانه‌ی كه پێویسته…\nهۆشداری لابردنی بريکارنامە بۆ ئاگادارکردنه‌وه‌ى بريکاردەر یان بریکارە به پوچەڵکردنەوەی ئەو بریکارنامە تايبه‌تییە یان گشتییەی کە پێشتر لە نێوانیاندا ئەنجامدراوە.\nSubscribe to بەڵگەنامە


چه‌ند ساڵێكه پۆلى دوانزه‌ى ئاماده‌یى دوو جۆر پرسیارى زمانى عه‌ره‌بییان هه‌یه\n:: PM:12:27:11/06/2018 \nهه‌رچه‌نده چوار ساڵه میتۆدى خوێندنى زمانى عه‌ره‌بى گۆڕاوه، كه‌چى ئه‌مساڵیش دوو جۆره پرسیار بۆ قوتابییانى پۆلى دوانزه هه‌بوو، یه‌كێكیان به‌ناوى میتۆدى كۆن و ئه‌ویتر به‌ناوى میتۆدى نوێ، به‌ڵام به‌ڕێوه‌به‌رى گشتى ئه‌زموونه‌كان ده‌ڵێ، "چیتر وه‌ڵامى جۆره كۆنه‌كه نادرێته‌وه و ته‌نیا بۆ ئه‌و قوتابخانانه ده‌بێت كه به‌زمانى عه‌ره‌بى ده‌خوێنن".\nئه‌مساڵیش وه‌ك چه‌ند ساڵى رابردوو، قوتابییانى پۆلى دوانزه دوو جۆر پرسیارى عه‌ره‌بییان له تاقیكردنه‌وه هه‌بوو، هه‌رچه‌نده دیاری كراوه كه پرسیاره‌كان بۆ كێیه، به‌ڵام ئه‌وه‌ى جێى سه‌رنجه ئه‌وه‌یه چه‌ند ساڵێكه میتۆدى كۆنى زمانى عه‌ره‌بى نه‌ماوه، به‌ڵام تا ئێسته پرسیاره‌كانى له پۆلى دوانزه دووباره ده‌كرێته‌وه.\nهه‌فته‌ى رابردوو قوتابییانى پۆلى دوانزه ده‌ستیان كرد به تاقیكردنه‌وه و دوو جۆر پرسیار له وانه‌ى زمانى عه‌ره‌بى هه‌بوو، یه‌كێكیان له‌سه‌رى نووسراوه میتۆدى كۆن، ئه‌ویتر نووسراوه میتۆدى نوێ، به‌ڵام میتۆدى كۆن چوار ساڵه له كوردستان ره‌ت كراوه‌ته‌وه.\nزمانى عه‌ره‌بى پێشتر له‌سه‌ر شێوازێكى كلاسیكى له قوتابخانه‌كانى كوردستان ده‌خوێنرا، بابه‌ته‌كانى كتێبه‌كه هه‌مان ئه‌و بابه‌تانه بوون كه له عێراق و وڵاتانى عه‌ره‌بى ده‌خوێنران، به‌ڵام له ساڵى 2013 ئه‌و میتۆده گۆڕا و میتۆدێك دانرا كه له بابه‌ته‌كان و شێوازى گوتنه‌وه و خوێندن بابه‌ته‌كان ره‌چاوى ئه‌وه كراوه زۆرینه‌ى قوتابییانى كوردستان كوردن و زمانى عه‌ره‌بى زمانى دایكیان نییه.\nمحه‌مه‌د عه‌لى كه قوتابییه‌كى پۆلى دوانزه‌ى ئاماده‌یییه، بۆ" وشه" باسى له‌وه كرد، ئه‌و له ساڵانى رابردوو ته‌نیا وه‌ڵامى پرسیاره‌كانى میتۆدى كۆنى داوه‌ته‌وه، چونكه ئه‌و له‌به‌ر كار و كاسبى وازى له خوێندنى ئاسایى هێناوه و تاقیكردنه‌وه‌ى ده‌ره‌كى ئه‌نجام ده‌دات، بۆیه هیچ شاره‌زایییه‌كى له میتۆدى نوێ نییه.\nمحه‌مه‌د گوتى "من له دوو ساڵى رابردوو، له‌سه‌ر میتۆدى كۆن وه‌ڵامم دایه‌وه، به‌ڵام ئه‌مساڵ به‌هۆى كارى تایبه‌ته‌وه تاقیكردنه‌وه‌م دواخست، بۆیه نازانم ئاخۆ مافى وه‌ڵامدانه‌وه‌ى كامه‌یانم ده‌بوو".\nشاره‌زایانى بوارى په‌روه‌رده ئاماژه به‌وه ده‌كه‌ن كه هه‌رچه‌نده له كاتى دابه‌شكردنى پرسیاره‌كان ئه‌وه دیاری كراوه كه چى وه‌ڵام ده‌داته‌وه و قوتابى له هه‌ڵبژاردنى پرسیاره‌كان سه‌ربه‌ست نییه، له‌گه‌ڵ ئه‌وه‌شدا بوونى دوو جۆره پرسیار به پێویست نازانن، بۆ میتۆدێك كه چوار ساڵه ره‌ت كراوه‌ته‌وه.\nئه‌گه‌رچى پرسیاره‌كانى ئه‌مساڵ وه‌ك به‌رپرسانى په‌روه‌رده ده‌ڵێن یه‌كێكیان تایبه‌ت بووه به خوێندنى عه‌ره‌بى، كه‌چى ئه‌مه‌ى له‌سه‌ر نه‌نووسراوه، هه‌ر نووسراوه میتۆدى كۆن و نوێ، مه‌ریوان ئیسماعیل كه ماسته‌رى له زمانى عه‌ره‌بى هه‌یه و مامۆستایه، به"وشه" ده‌ڵێ، "هیچ كه‌سێك نه‌ماوه به میتۆده كۆنه‌كه تاقیكردنه‌وه بكات، بۆیه وا باشتره له‌سه‌ر یه‌كێكیان بنووسرێت بۆ خوێندنى زمانى عه‌ره‌بى و ئه‌ویتر بۆ خوێندنى زمانى كوردى".\nله به‌رانبه‌ردا كه‌ریم له‌تیف به‌ڕێوه‌به‌رى گشتى تاقیكردنه‌وه‌كان له وه‌زاره‌تى په‌روه‌رده‌ى هه‌رێمى كوردستان, بۆ "وشه" دووپاتى كرده‌وه كه چیتر ئه‌م دوو پرسیارییه بۆ قوتابییانى كوردستان نابێت، ئه‌گه‌ر له ساڵانى داهاتوو دابنرێت، ئه‌وا بۆ ئه‌و قوتابییه عه‌ره‌بانه ده‌بێت كه له كوردستانن.\nله‌تیف گوتى، "راسته ئه‌مساڵ دوو پرسیار هه‌بوو، میتۆدى كۆن بۆ ئه‌و قوتابییانه بوو كه خوێندنیان له كوردستان به زمانى عه‌ره‌بییه، به‌ڵام ئه‌ویتر كه میتۆدى نوێیه بۆ خوێندنى زمانى كوردییه. واته دیاری كرابوو كه كێ وه‌ڵامى كامه پرسیار ده‌داته‌وه، به‌وه‌یش تێكه‌ڵى دروست نه‌بووبوو".\nله وه‌ڵامى ئه‌وه‌ى كاتێك ئه‌م كتێبه كۆنه له هیچ قوتابخانه‌یه‌كى كوردستان ناخوێنرێت بۆچى پرسیارى پێ داده‌نرێت، به‌ڕێوه‌به‌ره‌كه‌ی وه‌زاره‌تی په‌روه‌رده ئاماژه‌ی به‌وه دا كه، "ئه‌و پرسیاره ئه‌مساڵ هیچ كه‌سێكى ناوخۆى كوردستانى نه‌گرتووه‌ته‌وه، راسته تا پارساڵیش قوتابى هه‌بوو، به‌ڵام ئه‌مساڵ ته‌نیا بۆ خوێندنى زمانى عه‌ره‌بى بوو، له‌وانه‌یه ساڵانى داهاتووش بۆ ئه‌وان به‌مشێوه‌یه بێت".


عیراق 136 تریلیۆن دیناری پێویستە – Knwe.org\nسەرەکی » ئابووری » عیراق 136 تریلیۆن دیناری پێویستە\nخالد بەتاڵ وەزیری پلاندانانی عیراق رایگەیاند: بەهۆی قەیرانی دارایی‌و خەرجنەكردنی شایستە داراییەكانەوە، كاری جێبەجێكردنی پڕۆژەكانی وەبەرهێنان‌و گەشەپێدانی ئابووری لەبەردەم مەترسی راوەستاندایەو عیراقیش بۆ تەواوكردنی ئەو پڕۆژانە پێویستی بە تەرخانكراوی دارایی 136 تریلیۆن دینار هەیە.\nوتیشی: «هێشتا ئەو شایستە داراییەی پێویستە بە بەڵێندەران بدرێت دەگاتە تریلیۆنێك و 800 ملیار دینارو بەمنزیكانەش حكومەت بەنیازە رێژەی سەدا 50ی شایستە داراییەكانیان بۆ خەرج بكات.\nئاشكراشیكرد، ئێستا لە وەزارەتەكەیان دوو ستراتیژیەتی پەیڕەو دەكەن كە یەكەمیان بۆ بواری وزەیەو دووەمیشیان تایبەتە بە ئاسایشی خۆراك و ئێستاش بەڕێژەی سەدا 40 كاركردن لە پڕۆژەكانی بواری نەوت و وزەی كارەبادا بەردەوامەو دەشزانین رێژەی سەدا 30ی ئەو وزە كارەبایەی لە پڕۆژەكان بەرهەمدێت بەهەدەر دەڕوا و لەدەست دەچێت، بۆیە كار بۆ چاككردنی ئەو كەرتە دەكەین.\nروونیشیكردەوە، یاسای ئیدارەدانی دارایی ناڕوونی پێوەدیارە لە دیاریكردنی رۆڵ و دەسەڵاتەكانی وەزارەتی پلانداناندا.


ته‌نیا یه‌ك كاتژمێر پیاسه‌كردن له هه‌فته‌دا به‌سه تا به‌ته‌مه‌نه‌كان له پێ نه‌كه‌ون\n11/4/2019 09:20 AM\nته‌نیا یه‌ك كاتژمێر پیاسه‌كردنی خێرا له هه‌فته‌دا، ده‌توانێت ڕێگری بكات له‌وه‌ی به‌ته‌مه‌نه‌كان به‌هۆی ئێشی جومگه‌كان، یان ڕه‌قبوونی ئه‌ژنۆكانیان، ڕان، قوله‌پێ یان قاچیان له پێ بكه‌ون. ئه‌مه ئه‌نجامی توێژینه‌وه‌یه‌كی نوێیه له زانكۆی پزیشكی نۆرس ئیستێرن.\nدۆرسی دانلۆپ پڕۆفیسۆری پزیشكی به‌رگری نه‌خۆشییه‌كان له زانكۆی نۆرس ئیستێرن ده‌ڵێت "كه‌متر له ده خوله‌ك وه‌رزشكردن له ڕۆژدا به‌سه بۆ ئه‌وه‌ی كه به‌ته‌مه‌نه‌كان پێویستییان به كه‌سانی تر نه‌بێت. كاریگه‌ری ئه‌م بڕه كه‌مه‌ی وه‌رزشكردن له‌و كه‌سه به‌ته‌مه‌نانه‌ی چالاكی جه‌سته‌ییان كه‌مه، هانیان ده‌دات به‌ره‌و ژیانێك بچن كه هه‌ندێك جوڵه‌ی تێدابێت بۆ ئه‌وه‌ی ته‌ندروستییان باشتر بكه‌ن".\nبه‌راورد كراوه كه ١٤ ملیۆن كه‌س له ئه‌مریكا كێشه‌ی داخورانی جومگه‌ی ئه‌ژنۆیان ببێت كه یه‌كێكه له باوترین جۆره‌كانی داخورانه. نزیكه‌ی ٢ له ٥ كه‌س كه داخورانی جومگه‌یان هه‌یه، له جومگه‌كانی به‌شی خواره‌وه‌ی جه‌سته‌یاندا ئه‌م حاڵه‌ته ڕووده‌دات و له‌ئه‌نجامدا ده‌بێته هۆی له‌پێكه‌وتن. توێژینه‌وه‌كه ده‌ریده‌خات كه جموجوڵێكی مامناوه‌ندی بۆ سه‌ره‌وه‌و بۆ ماوه‌ی یه‌ك كاتژمێر له هه‌فته‌دا ده‌بێته هۆی ئه‌وه‌ی به‌ته‌مه‌نه‌كان بۆ خۆیان بتوانن كاره‌كانی ڕۆژانه‌یان وه‌ك له‌به‌ركردنی جلوبه‌رگ و په‌ڕینه‌وه له شه‌قام ئه‌نجامبده‌ن.


پەرلەمانی عێراق جوڵەكانی دەستپێدەكات بۆ دەرکردنی سوپای تورکیا لە عێراق – کوردی – RojNews.News\nپەرلەمانی عێراق جوڵەكانی دەستپێدەكات بۆ دەرکردنی سوپای تورکیا لە عێراق\n27/05/2022 - 11:20:33 am\nئەندامێكی هاوپەیمانی فەتح ڕایدەگەیەنێت، بێدەنگیی لە بوونی سوپای توركیا لە خاكی عێراقدا هەڕەشەیە لەسەر ئاسایشی نیشتمانیی و دەڵێت: لەناو ئەندامانی كوتلە جیاوازەكاندا جوڵەیەك هەیە بۆ دەركردنی سوپای توركیا لە خاكی عێراق.\nلەگەڵ ئەوەی لە ١٤ی نیسانەوە، دەوڵەتی تورك هێرشێكی داگیركاری بۆسەر هەرێمی كوردستان دەستپێكردووە، ئێوارەی دوێنێ، هێرشی كردە سەر ئاهەنگێكی بوك گواستنەوە لە گوندی زێوەسەری ناوچەی بامەرشنی لە بادینان و بەوهۆەیەوە دوو منداڵ شەهیدبوون و یەكێكی تریش برینداربوو.\nهێرشەکانی دەوڵەتی تورکیای داگیرکەری ئەمساڵ کاردانەوەی تووڕەیی لە شەقامی عێراق لێکەوتەوە، کە زۆرێک لە هێزە سیاسییەکان ئیدانەی هێرشەکانی تورکیایان کرد بۆ سەر ناوچەکانی هەرێمی کوردستان و وەزارەتی دەرەوەی عێراقیش داوای لەهێزەکانی تورکیا کرد، بە تەواویی لە خاكی عێراق بكشێتەوە\nمەهدی تەقی، ئەندامی هاوپەیمانی فەتح بە ڕاگەیاندنە عێراقییەکانی ڕایگەیاندووە، جوڵەیەك هەیە لەلایەن ئەندامانی کوتلە سیاسییە جیاوازەکانەوە بە مەبەستی دەرکردنی سوپای تورک لە خاکی عێراق لە باکووری وڵات.\nباسی لەوەشكرد، کۆبوونەوەی حکومەت و پەرلەمان دەکرێت بۆ گفتوگۆکردن لەسەر ڕێگاکانی لابردنی ئەو هێزانە، کە ئێستا بە هێزە داگیرکەرەکان دادەنرێت.\nئەو پەرلەمانتارە وتیشی: بێدەنگیی لە بوونی تورکیا لەناو خاکی عێراق دەبێتە هۆی ئەوەی ئەو هێزە داگیرکەرانە بچنە ناو قوڵایی خاکی عێراقەوە، کە کاریگەریی لەسەر سەروەریی عێراق هەیە و هەڕەشە لە ئاسایشی نەتەوەیی دەکات، لەبەر ئەوەش تەحەمولی ناکرێت و نابێت بێدەنگی لێبكرێت.


ئۆتومبێلێکی چینی کێبڕکێی تۆیۆتا دەکات – Politic Press\nئۆتومبێلێکی چینی کێبڕکێی تۆیۆتا دەکات\nکۆمپانیای Haval ی چینی ئاشکرای کرد نمونەیەکی نوێ لە ئۆتومبیلی H9 بۆ کێبڕکێی land cruiser دروست دەکات.\nبەپێی ئەو زانیاریانەی کە لەبەردەست دان، ئۆتومبیلە نوێیەکەی H9، درێژیەکەی پێکدێت لە ٤مەتر و ٨٥ سم هەروەها پانییەکەی ١٩٢سم و بەرزییەکەی ١٩٠ سم.\nئۆتومبیلەکە سێ ڕیز کورسی تێدا دانراوە، کە بۆ حەوت سەرنشین دەبێت، هەروەها ڕووکاری دەرەوەی بە شێوازێکی پێشکەوتوو بە ماددەی کرۆم ڕووپۆش کراوە، دانانی شاشەی لەمسی پێشکەوتوو کە سەرجەم کارە تەکنیکیەکانی لە خۆ گرتووە.\nباشترین سیستمی هەوای سارد و گەرمی بۆ دانراوە، هەوروەها سیستمی کارەبایی بۆ کۆنترۆڵ کردنی گەرمی و جوڵەی کورسیەکان و ئاوێنەی لا تەنیشتەکان، هەروەها دانانی سیستمی کامێرای هەستیار بۆ زانینی دووری و نزیکی دەورو بەر، دانانی ئێر باگ بۆ پاراستنی سەلامەتی سەرجەم سەرنشینان.\nئەم ئۆتومبیلە بە دوو جۆر دروست دەکرێت، یەکەمیان بە بەنزین کار دەکات و هێزەکەی یەکسانە بە هێزی ٢٤٥ ئەسپ، جۆری دووەم بە دیزل کاردەکات هێزەکەی بە هێزی ١٩٠ ئەسپ دەپێوریت، نرخی ئۆتومبیلەکە بە نزیکەی ٣٦،٠٠٠ دۆلاری ئەمریکی دەبێت.\nسەرۆکی پۆرتوگال دوو کچ لە خنکان رزگار دەکات\nدۆزینەوەی چەند تۆوێكی تەمەن 800 ساڵ\nئۆتومبیلێکی چینی کێبڕکێی پیکاب دەکات\nنیشانەکانی بوونی ژیان لەسەر هەسارەی زوهرە\nکچەکەی فەیروز لەبارەی کۆچی دوایی دایکیەوە روونکردنەوە دەدات\nوێنەی “خەمۆکی” بووە خاوەنی خەڵاتی نێودەوڵەتی